
O recunoaştere solemnă a romanului 
Sacrificiul ca evocare epică și simbolică 
a evoluţiilor sociale, politice și istorice 
care au culminat cu Marea Unire' 


În vara fierbinte a anului 1970, prin august, am 
călătorit pentru prima dată la Şuşturogiu, un sat din 
judeţul Bihor, unde s-a născut cumnatul meu Florian 
Raț, bunul Dumnezeu să-l odihnească în cetele 
drepţilor! Acolo i-am cunoscut mai bine pe Gavril Raţ 
şi pe nana Floare, părinţii săi. Am cunoscut multe alte 
neamuri şi mulţi alţi săteni de la Şuşturogiu, dar şi 
orăşeni de la Oradea, Beiuş, Salonta şi de prin alte părţi 
ale Bihorului. Am descoperit la baciul Gavril, care, pe 
timpul ultimului război mondial, a fost arestat și dus 


de regimul horthyst de ocupaţie la munca de sclavi în 


minele de cărbuni de la Tatabanya din Ungaria, un 
interlocutor înțelept şi blând, a cărui tragică experienţă 
de viaţă se asocia cu o înaltă şi severă morală, dar şi cu 
o delicateţe plină de tact, de care numai naturile 
umane superioare pot da dovadă. De la baciul Gavril 
am aflat prima dată unele amănunte ale războiului 
crâncen dus în ianuarie-mai 1019 de Armata Roşie 
Maghiară contra românilor din Transilvania, Banat, 
Crişania şi Maramureş, care, în urma unei acţiuni 
plebiscitare democratice de mare amploare, au 
proclamat solemn şi irevocabil la 1 Decembrie 1918, la 
Alba-Iulia, unirea lor cu patria mamă România. De la 
baciul Gavril am aflat îndeosebi de nenorocirile 
îndurate de bihoreni din cauza trupelor de ocupaţie ale 
Armatei Roşii Maghiare. Aceste trupe, trimise dinspre 
vest de dictatorul Ungariei, Bela Kun, unul dintre cei 
mai sângeroşi călăi și escroci politici din secolul al XX- 
lea, aveau ordin să readucă Ardealul la Ungaria, în 
timp ce dinspre este spre vest înainte Armata Roşie 
Ucraineană, cu misiunea de a desfiinţa România ca 
stat, ca o primă etapă a cuceririi militare şi a supunerii 
întregului continent european de către marii bandiți 
care la Moscova, în ianurie 1919, puseseră bazele 
Internaționalei a III-a comuniste (Komintern). În 
conformitate cu planurile politice şi strategice ale 
Kominternului, cea mai mare organizaţie criminală din 
istoria lumii, cucerirea militară a întregului continent 
european trebuia să fie începutul, respectiv o bază 
pentru "revoluţia mondială”, anunţată în mii de 
broşuri, cărţi, articole propagandistice şi discursuri 
isterice cu aer doctrinar. Marilor criminali și bandiți 
internaţionali care au organizat Kominternul li se 
potriveşte foarte bine proverbul consătenilor mei de la 
Vulturești care supune că "gândul nebunului este 
mereu la marginea pământului”. 

În planurile Kominternului, Europa, slăbită și 
ruinată de la un capăt la altul în urma primului război 
mondial, trebuia cucerită în forță, pentru a deveni 
principala bază de acţiune în realizarea "revoluţiei 
mondiale”. Armata Roşie din Rusia, organizată de Lev 
Davidovici Bronstein, zis Leon Troțki, de Vladimir Ilici 
Ulianov, zis Lenin și de Iosif Visarionovici Djugaşyvili, 
zis Stalin, trebuia să facă joncţiunea cu Armata Roşie 
Maghiară trimisă de Bela Kun spre Ardeal, pentru a se 
revărsa apoi spre centrul Europei. Din fericire, Armata 
Română a zdrobit la timp acţiunile Armatei Roşii 
Ucrainene desfășurate în nordul Basarabiei și 
Bucovinei, dar şi în sudul Poloniei. În noaptea de 15/16 
aprilie 1919, după o intensă pregătire de artilerie, 
marile unităţi ale Armatei Roşii Maghiare au atacat în 
forţă poziţiile noastre pe valea Someșului şi valea 
Crișului Repede, înaintând pe direcţiile Cicârlău-Dej, 
Zalău-Cluj şi Ciucea-Cluj. Replica dată agresorului a 
fost însă promptă şi devastatoare. Au urmat ofensiva 
energică a Armatei Române, eliberarea Oradei în 
Sfânta zi de Paşti, ocuparea Budapestei la 4 august 

1919, capitularea şi dezarmarea integrală a Armatei 
Roşii Maghiare. România a fost primul stat din lume 
care s-a opus cu succes expansionismului şi 
anexionismului comunist. Acest lucru nu a fost uitat 
niciodată de conducătorii călăi ai Kominternului. Marii 
comandanţi ai Armatei Române, precum generalii 
Gheorghe Mărdărescu şi Traian Moşoiu, colonelul Ion 
Antonescu şi alţii, au conceput şi finalizat bătălii 
decisive de mare amploare. Prin aceasta, plănuita 
joncțiune dintre Armata Roşie Maghiară şi Armata 
Roşie Rusă (respectiv Armara Roşie Ucraineană) a 
eşuat. A eșuat şi planul de penetrare a Armatei Roşii 
Ruse spre centrul Europei şi de întoarcere a 
flancurilor, pentru a facilita dominarea militară a 
întregului continent de către Komintern şi a face astfel 
din el o bază de susţinere geostrategică, geopolitică, 
economică, militară şi demografică a "revoluţiei 
mondiale”. Victoria Armatei Române a temperat 
agresivitatea celor care voiau să atace în continuare 
Basarabia dinspre est. În Rusia, războiul civil 
desfăşurat între 1918-1920 s-a amplificat şi, prin 
aceasta, politica externă profund agresivă şi 
expansionistă a Kominternului a devenit mai 
prudentă. Criminalul şi escrocul politic internaţional 
Bela Kun, autoproclamat revoluţionar, s-a retras în 
Rusia sovietică, neuitând să ia cu el, tâlhăreşte, o bună 
parte a tezaurului naţional maghiar. A fost, în 
continuare, unul dintre cei mai activi membri ai 
conducerii Kominternului. De câte ori a putut, şi unde 
a putut, şi-a exprimat ura sa nestinsă faţă de poporul 
român şi față de România Mare ca stat, militând 
pentru desfiinţarea ei. S-a liniştit abia în 1938, după ce 
Stalin, care l-a bănuit că s-a angajat într-un complot 
contra lui, a dat ordin să fie executat. Teza absurdă a 
lui Bela Kun şi a altor căpetenii ale Kominternului 
despre România ca stat multinațional a fost reluată în 
zilele noastre de ideologii şi conducătorii U.D.M.R. 
Întâlnirea din vara anului 1970 cu baciul Gavrilă 
Raţ, cu nana Floare şi cu consătenii de la Şuşturogiu, 
care mi-au povestit de pătimirile celor din Crişana în 
ianuarie-aprilie 1919, a fost pentru mine începutul 
unui drum lung şi complicat de cercetare tot mai 
temeinică a satelor și realităţilor românești din Bihor. 
Atunci, la Şuşturogiu, la o masă pusă la umbră în 
mijlocul curţii, când gustam nişte caş proaspăt şi 
sorbeam dintr-un pahar de vin roşu, a apărut prima 
dată în sufletul meu dorinţa de a scrie despre acţiunile 
istorice de o excepţională amploare care au dus la 
proclamarea Marii noastre Uniri la 1 Decembrie 1918 la 
Alba-lulia. După ani de documentare pe teren şi în 
unele biblioteci din ţară şi străinătate, după ce am 
lucrat mai multe variante, romanul Sacrificiul a fost 
gata în 1986. La Editura Cartea Românească, unde l- 
am prezentat, a fost amânat însă de mai multe ori. M- 
au ajutat mult la acceptarea romanului de către editură 
referatele oficiale pe care le-au scris atunci istoricii 


Mircea Muşat şi Florin Constantiniu, cărora le sunt 
îndatorat sufleteşte pentru totdeauna. Redactor al 
cărţii a fost admirabila doamnă Magdalena Popescu- 
Bedrosian, critic şi istoric literar de mare distincţie 
intelectuală şi prestigiu, autoarea unei monografii 
fundamentale despre Slavici, o persoană plină de 
înţelepciune, tact şi delicateţe, cu care am colaborat 
excelent, pentru că era foarte atașată de romanul meu. 

Consider că Sacrificiul este unul dintre cele mai 
importante romane ale mele. Despre el s-a scris mult şi 
se scrie în continuare. Mai important decât zecile de 
studii, cronici, articole, erudite analize, eseuri care i-au 
fost şi îi sunt dedicate în continuare, pentru mine este 
însă faptul că romanul a fost apreciat favorabil de 
lectorii săi din Bihor. Romanul meu vorbeşte mai ales 
de oamenii, datinile, satele, oraşele, văile, dealurile, 
munţii şi evenimentele istorice din Bihor. Romanul 
evocă valorile româneşti specifice acestui colţ de 
pământ românesc sfinţii prin sacrificiile ştiute şi 
neştiute ale celor care au dorit să trăiască între 
fruntariile României Mari. Tocmai pentru ca ţin atât de 
mult la aprecierea lectorilor mei din Bihor, decizia 
solemnă din 30 mai 1996 a senatului Universităţii din 
Oradea de a mi se acorda titlul de Doctor Honoris 
Causa pentru întreaga mea activitate literară, 
ştiinţifică şi teoretică, dar mai ales pentru romanul 
Sacrificiul, are pentru mine o semnificaţie cu totul 
deosebită. Alături de lectorii din Bihor ai cărţilor mele, 
colegii universitari de la Oradea, în frunte cu 
eminentul om de ştiinţă, rectorul Teodor Maghiar, una 
dintre cele mai importante personalităţi din istoria 
învățământului superior românesc, şi cu părintele 
Dumitru Abrudan, decanul Facultăţii de Teologie 
Ortodoxă, ilustră personalitate a studiilor ştiinţifice 
ebraistice şi veterotestamentare, mi-au dăruit o mare 
bucurie sufletească, pentru care le sunt profund 
recunoscător. De câte ori se apropie 1 Decembrie, ziua 
noastră naţională, românii de pretutindeni se simt mai 
uniţi sufleteşte, mai demni, mai buni, mai puternici în 
cuget şi în ot ceea ce întreprind. Desigur, fiecare dintre 
noi se gândeşte la ziua noastră naţională în felul său. 
Eu mă gândesc la anii când am bătut, mergând pe jos 
sau călare, satele, văile, dealurile şi munţii Bihorului, la 
legătura mea sufletească cu acest mirific ţinut 
românesc, transfigurat epic şi simbolic în Sacrificiul, 
la jertfele ştiute şi neştiute ale celor care au făurit 
România Mare şi la tot ce este sacru, eroic, spiritual şi 
sublim în istoria noastră. 


lArticolul este preluat din revista Argeş, nr. 2 (233), 
noiembrie 2001, p. 12. 

Ecouri ale actului Unirii de la 1 Decembrie 
1918 oglindite în presa argeşeană 
şi musceleană 


Rezultat al luptei seculare a poporului român, 
unirea Transilvaniei cu România la 1 decembrie 1918 a 
avut o importanţă covârşitoare pentru dezvoltarea 
economică, socială, culturală şi politică ulterioară a 
ţării noastre. Acest act consfințit în Alba Iulia, la 1 
decembrie 1918, de către Marea Adunare Naţională, a 
găsit un larg ecou şi în presa vremii. Ziare şi reviste 
precum „Unirea”, „Gazeta Poporului”, „Dacia”, 
„Izbânda”, „Românul”, „Viaţa Nouă”, „Drapelu!”, 
„România Nouă” şi altele, de pe întreg cuprinsul ţării, 
au subliniat în articolele publicate în paginile lor 
importanţa desăvârşirii unităţii naţionale şi sacrificiile 
pe care poporul român a trebuit să le facă pentru 
îndeplinirea idealului său. Asemenea articole au 
apărut şi în ziarele „Vocea Argeşului”, „Îndrumarea”, 
„România Mare”, „Cuvântul Muscelului” şi revista 
„Glasul Ţării” care apăreau în Argeş şi fostul judeţ 
Muscel. 

Astfel, ziarul „Vocea Argeşului”, anul I, nr. 1, din 16 
noiembrie 1918, intuind hotărârea Marii Adunări 
Naţionale de la Alba Iulia din 1 decembrie, publică pe 
prima pagină articolele „Triumful nostru naţional” şi 
„Noi datorii”. „Apariţia ziarului nostru” se afirma în 
articolul „Triumful nostru naţional” coincide cu clipa 
în care e aproape sigură izbânda deplină a luptei 
noastre naţionale. În foarte scurtă vreme „...România 
va alcătui un singur stat, în care cele aproape 
15.000.000 de români, vor putea găsi o viaţă fericită şi 
vrednică de un popor latin. Idealul nostru naţional, 
predicat de veacuri în biserici şi în şcoală se va realiza 
în curând şi poporul va simţi că într-adevăr trăieşte în 
ţară liberă, neatârnată...”. Referindu-se la acelaşi 
eveniment un fost deputat serie articolul „Noi datorii” 
în care arată că: „de veacuri neamul românesc hrăneşte 
un vis, vis frumos, pentru realizarea căruia, în cursul 
vremurilor, acesi neam mult s-a zbătut, s-a muncit şi 
sânge din belşug a vărsat. Toate încercările şi 
suferinţele prin care acest neam a trecut nu a fost decât 
etapele către încercarea şi zbuciumarea cea mare din 
care trebuie să răsară strălucitoare împlinirea visului 
nostru secular”. Potrivit semnatarului articolului 
respectiv, ultima etapă şi cea mai grea a îndeplinirii 
acestui vis secular a sosit în vara anului 1916. Şi 
poporul român „... eroic şi mândru a trecut şi această 
încercare. Sângele vărsat de el, în valuri generoase în 
această supremă probă a rodit. Visul nostru secular, nu 
mai este vis, a devenit realitate, îl vedem aievea”. El 
apreciază că ceasurile pe care le trăieşte națiunea 
română „... sunt cele mai mari şi mândre” din trecutul 
său istoric. Dacă pentru multe generaţii visul unităţii 

mulţi şi-au dat viaţa sperând „...pentru noi este fericita 
realitate”. 

În acelaşi ziar, sub semnătura profesorului Nicolae 
Brânzeu din Piteşti, apare la 2 decembrie 1018 
articolul „Unirea românilor din Transilvania, Banat şi 
Ungaria cu România”. Autorul articolului arată că ,... 
la 18 noiembrie (1 decembrie) 1918, în vechea capitală 
a Transilvaniei — Alba Iulia — în prezenţa a cel puţin 
100.000 români, mai mult de 2.000 delegaţi oficiali 
(...) au hotărât în unanimitate unirea lor şi a ţării lor cu 
România”, propunând ca principii fundamentale de 
conducere a Marii Românii printre altele: „deplină 
libertate tuturor locuitorilor, confesiunilor religioase şi 
naţiunilor conlocuitoare”; „reformă agrară radicală 
prin suprimarea latifundiilor şi înzestrarea oricărui 
plugar cu atâtea întindere de pământ câtă poate lucra 
el şi familia sa”; „industriaşii şi muncitorii să aibă 
aceleaşi drepturi ca şi tovarăşii lor din statele cele mai 
înaintate din Occident”; „vot universal, secret, egal, 
obligatoriu, direct, pentru toţi locuitorii majori de 
ambele sexe”. În încheiere, autorul articolului saluta în 
numele cititorilor săi „...cu un deosebit entuziasm acest 
act unic în istoria neamului nostru şi suntem mândri 
că am trăit şi mulţi am muncit să-l vedem înfăptuit”. 

În articolul de fond din primul număr al ziarului 
„România Mare”, din februarie 1919, care apărea la 
Câmpulung Muscel, avocatul Ion Giurculescu arăta 
printre altele că scopul acestui ziar era „...luminarea şi 
călăuzirea poporului nostru, pentru a ne apăra noi cei 
care am rămas în această viaţă trecătoare aşa cum au 
ştiut să o apere acei care au trecut hotarele veşniciei, 
sfânta şi nepreţuita comoară naţională (...) ferind-o de 
uneltirile înveninate ale duşmanilor noştri şi de 
rătăcirile sau ambiţiunile răufăcătoare ale altora dintre 
noi, a dat la lumină ziarul acesta care poartă numele 
scump ce trebuie să fie talismanul generaţiei noastre... 
România Mare”. Cuvântul România Mare era 
caracterizat de autor drept: „...într-aripat şi magic 
pentru care niciodată nu au existat hotare, chiar atunci 
când hotarele materiale erau străjuite şi ferecate mai 
puternic de duşmanii neamului românesc...”. El arată 
că: „...ceea ce simţim într-adevăr astăzi ca să vedem 
înălțându-se ca în basme palatul fermecat al României 
Mari, starea aceasta sufletească nu ne-o putem explica 
decât prin aceea că în priveliştea minunată ce ia fiinţă 
acum pe toate plaiurile româneşti vedem 1000 de ani 
de vis şi numai două luni de scumpă şi necunoscută 
realitate...”. Însufleţit de această realitate, autorul 

articolului cheamă „...pe toţi bunii Români şi 
Musceleni care la suferinţele şi jertfele impuse tuturor 
făuritorilor operei naţionale, vor adăuga un ultim obol 
de sacrificiu fără de care zadarnic ar rămâne întregul 
capital de jerife şi care le va da noul tiilul de păstrătorii 
României Mari”. 

Într-un alt articol intitulat „Alba Iulia”, preluat din 
ziarul „Dacia” şi publicat în ziarul „România Mare”, 
anul I, nr. 15 din 25 iunie 1919, este consemnat că 
„„„încă de la 1 decembrie 1918 cetatea şi-a văzut din 
nou zidurile clocotind de glasuri româneşti fericite. 
Marea Adunare din decembrie, proclamând unirea cea 
mare şi cea din urmă a neamului românesc, a consfințit 
în chip definitiv gloria cetăţii istorice...”. 

Un alt ziar, „Cuvântul Muscelului” din anul 1919, 
publică cuvântarea profesorului Ion D. Ţicăloiu ţinută 
în faţa elevilor Liceului din Piteşti cu ocazia împlinirii 
unui an de la Unirea Ardealului. Evocând importanţa 
acestui act în istoria poporului nostru, profesorul le 
amintea elevilor la data de 1 decembrie 1919 că „...se 
împlineşte astăzi un an de când la Alba Iulia românii 
din Ardeal, Banat şi din părţile Ungurene au hotărât 
unirea lor pe vecii vecilor cu patria mumă”. El arăta că: 
„la Unirea Principatelor s-a ajuns fără vărsare de 
sânge, dar preciza că 1 decembrie 1918 a început însă 
cu 9 august 1601, pe Câmpia Turdei (...), pentru 1 
decembrie 1918, Crişan s-a spânzurat în închisoare, tot 
pentru el Horia şi Cloşca au fost traşi pe roată şi tot 
pentru el s-a vărsat sângele ţăranilor pe care ei i-au 
răsculat la 1784 (...). Pentru ideea cea mare înfăptuită 
acum un an la Alba Iulia au suferit atâţia fraţi de 
dincolo atâta amar de vreme umilinţa şi asprimele 


închisorilor...”. Pentru împlinirea idealului naţional 


„au murit elevi, fraţi şi părinţi de-ai voştri în 
Dobrogea, în Ardeal, în Carpaţi şi pe Vlaşca pentru ca 
să răscumpere, prin viaţa lor bucuria noastră de astăzi 
şi mândria vieţii voastre şi a urmaşilor de urmaşii 
voştri de totdeauna...”. Pentru viața voastră, elevi, 
evenimentul ce sărbătorim azi este o lozincă şi o poliţă 
(...) Sub voi se va hotărî ca România întregită să fie a 
Românilor şi de va fi altfel, de vină veţi fi voi!”. 
Revista pentru îndrumarea poporului şi apărarea 
intereselor profesionale „Glasul Ţării”, care apărea la 
Câmpulung, în primul său număr din anul 1924, în 
„Cuvânt de început”, se referea, de asemenea, la 
desăvârşirea procesului de formare a statului unitar 
român”. „După aproape cinci ani de jertfe şi suferințe, 
poporul românesc trecut prin botezul focului a revenit 
la vechea matcă, strângând la sânul său cald şi iubitor, 
întocmai ca un părinte, fiii săi care au trăit în grea 
suferinţă, sub jugul asupritor al duşmanului nemilos. 
Visul nostru, nutrit de secole şi plătit cu sângele multor 
apostoli ai românismului, s-a realizat în parte, 
întinzând fruntariile Ţării Româneşti până la hotarele 
Vechii Dacii şi alipindu-se la patria mumă mare parte 
din provinciile locuite de fraţii noştri, formând o 
singură ţară mare şi puternică, România Mare”. 

Toate articolele publicate în ziarele şi revistele 
argeşene şi muscelene care se referă la 1 decembrie 
1918, Ziua Marii Uniri, salută cu un deosebit entuziasm 
acest eveniment. În ele străbat legitimitatea înfăptuirii 
acestui act, eforturile şi sacrificiile poporului nostru 
pentru realizarea lui şi sarcinile ce stau în faţa 
generaţiilor ce urmează, înfăpiuirea acestui deziderat 
pentru a nu fi ştirbit. 





/ 

Idealul de unitate naţională la români 


România cea Mare, aşa cum s-a născut ea din şirul 
cel lung al sacrificiilor anonime, din lupta neobosită a 
sute de spirite luminate de-a lungul a sute de ani, aşa 
cum a prins ea trup şi suflet la 1 decembrie 1918, prin 
glasul şi voinţa suverană a miilor de oameni adunaţi la 
Alba Iulia, a fost în istoria noastră, mai presus de toate, 
un ideal. Un ideal ce poate fi întâlnit la fiecare pas, în 
fiecare colţ de pământ românesc, un ideal pentru care 
au luptat şi deseori au murit români care, acţionând 
pentru accelerarea progresului au marcat prin faptele 
şi numele lor epoca în care au trăit. În veacul al XIV-lea 
s-au întemeiat voievodatele Basarabilor şi Muşatinilor 
de la Câmpulung şi Argeş, de la Siret şi Rădăuţi, 
contemporani ai cnejilor şi voievozilor români 
transilvăneni ale căror chipuri ne-au rămas în fresce 
medievale. În legături strânse şi în acţiuni comune s-au 
aflat, în înfruntarea directă cu Semiluna Otomană, 
Iancu de Hunedoara, Vlad Ţepeş şi marele Ştefan cel 
Mare, în secolul al XV-lea. 

În acelaşi şuvoi al evenimentelor, au fost aduse 
alături, către anul 1600, în vremea efemerului, dar 
neuitatului unificator al românilor care a fost Mihai 
Viteazul, atâtea năzuinţe, atâtea realizări ce arătau, 
într-un veac aprins, apropierea între români, între acei 
români ce puteau fi cărturari, precum Coresi din 
Târgovişte, care tipărea la Braşov cărţi menite 
deopotrivă Moldovei, Ţării Româneşti şi Transilvaniei, 
sau puteau fi maeştri artişti ce aduceau ecouri 
munteneşti în arhitectura şi frescele moldoveneşti din 
părţile Iaşului şi Sucevei sau pe cele ale Moldovei, în 
cetatea de scaun a domnitorilor munteni din 
Bucureşti. Înfăptuirea politică a lui Mihai Viteazul — 
Unirea celor trei ţări române — s-a dovedit extrem de 
însemnată; ea a întărit conştiinţa românească şi i-a 
fixat țelul politic, a însufleţit generaţiile următoare în 
lupta lor pentru crearea statului român unitar şi 
independent, iar figura lui Mihai a căpătat contururi 
corelate, personificând ideea de unitate naţională. 

Solidaritatea românească, exprimată prin termenul 
Dacia, ca ansamblu politic şi cultural, a căpătat în 
secolele XVII-XVIII noi valenţe. Acţiunea politică şi 
militară comună tindea să devină un principiu în 
politica externă a celor trei ţări române. Cei mai 
destoinici dintre domnitorii români, urmaşi ai lui 
Mihai Viteazul, au nutrit şi ei gândul reconstituirii 

Daciei. În secolul al XVIII-lea, o strălucită pleiadă de 
cărturari români, începând cu reprezentanţii de seamă 
ai Şcolii Ardelene, Samuil Micu- Gheorghe Şincai, 
Petru Maior şi loan Budai Deleanu, au propagat prin 
şcoli, prin cultivarea limbii materne şi a istoriei, ideea 
naţionalităţii române şi a unităţii ei. Efortul de unire al 
poporului român într-o singură ţară se împletea cu 
strădania de descătuşare a societăţii româneşti de 
structurile socio-economice învechite şi înaintare a ei 
pe calea modernizării. 

Revoluţia din 1821, cu rol însemnat în întărirea 
conştiinţei de sine a poporului român, a afirmat 
răspicat drepturile lui naţionale şi a vestit 
transformările revoluţionare ce au urmat. Ea a 
constituit o măreaţă pildă şi un îndemn pentru 
generaţiile care au înfăptuit Unirea Principatelor, 
independenţa naţională şi a statului naţional unitar 
român, iar figura lui Tudor Vladimirescu a devenit o 
figură legendară pe care amintirea poporului a păstrat- 
o cu cinste alături de cele ale altor eroi ai neamului. Cu 
anul 1848, constituirea statului naţional unitar român 
şi independent şi-a croit ireversibil drumul. Unirea din 
1859, a Munteniei şi Moldovei, ca şi cucerirea prin 
luptă a independenţei de stat în 1877-1878, au 
contribuit la creşterea prestigiului naţiunii române, a 
demnităţii şi mândriei naţionale, au făcut ca statul 
român să devină centru polarizator al întregii naţiuni 
române. Plevna şi Rahova, Smârdan şi Vidin au intrat 
în conştiinţa poporului român ca simboluri ale tăriei 
lui, ale dreptului cucerit cu arma în mână, de a-şi 
spune răspicat cuvântul la masa tratativelor, de a 
participa activ la viaţa politică internaţională. În 
cetatea lui Mihai Viteazul de la Alba Iulia, Unirea cea 
Mare sancţiona o realitate de secole: apropierea 
românilor de români. O apropiere devenită treptat 
voinţa unei naţiuni întregi, care i-a avut drept înaintaşi 
pe neştiuţii şi umilii meşteri ai cuvântului scris sau 
numai spus, ai lemnului, ai lutului şi ai culorii, alături 
de iluştri voievozi, de cronicari ai evului de mijloc, de 
scriitori şi de fruntaşi ai propăşirii naţionale moderne 
a tuturor românilor. Poporul român şi-au dobândit, cu 
arma în mână, dreptul la libertate şi neatârnare, 
dreptul de a fi deplin stăpân pe bogăţiile naţionale, de 
a-şi făuri destinele potrivit intereselor şi aspirațiilor 
proprii. 

Picături 


Simplitatea şi frumusețea gândului constă în 
complexitatea ideii exprimată în concentraţia 
cuvântului. Propunem cititorului câteva modeste 
reflecţii în marginea unor valoroase şi profunde 
cugetări sau maxime filosofice şi teologice, cu scopul 
de a ne încredința că putem şi noi realiza în viaţa de 
zi cu zi cele trei reguli ale fericirii de care amintea 
Immanuel Kant : „ceva de făcut ; cineva de iubit ; ceva 
în care să speri”. În curând, va vedea lumina tiparului 
un volum pe care l-am intitulat "În marginea 
gândului”, care va cuprinde astfel de cugetări şi 
meditații ce izvorăsc nu numai din cele citite, dar şi 
din propria experienţă de viaţă şi propriile convingeri 

Realul, să nu uităm, este de sigur raţiunea 
ultimă, temeiul întrebărilor, dar ideile 
filozofice despre acest real sunt ontologia, 
adică raţiunea temeiului (Constantin Noica). 
Onticul se poate identifica cu realul, iar ideile cu 
raţiunea. Platon afirma că ideile nu reflectă realul, ci 
sunt însăşi realul.  „Onto-logicul” este deosebit de 
ontic, de realitatea materială, pentru că are în 
cuprinsul său ideea raţională. Logosul este sensul 
(temeiul) sau altfel spus raţiunea temeiului. Logosul 
poate fi sensul pe care omul îl dă realului sau raţiunea 
umană în limitele ei. Dar mai poate fi „Logosul 
întrupat”; în acest caz, sensul, rațiunea temeiului, este 
însuşi Adevărul la care şi noi trebuie să ajungem, 
pentru a fi în sensul autentic al vieţii noastre. „Trebuie 
să luptăm pentru un sens al vieţii, iar acest sens este 
viaţa veşnică”, spunea Părintele profesor dr. Dumitru 
Stăniloae. 

Cum este posibil echilibrul fiinţei în 
devenirea sa? Iată o întrebare la care filozofii 
răspund diferit, uneori în sensul inacceptării unui 
asemenea echilibru care ar fi contrar însăşi ideii 
devenirii, inclusiv a devenirii întru fiinţă, de care 
vorbea Constantin Noica. Precarităţile fiinţei sunt 
reale şi reprezintă, în esenţă, drumul infinit al fiinţei 
către sine. Totuşi, echilibrul fiinţei este posibil chiar şi 
în devenirea sa, prin ceea ce este mai adânc şi 
permanent în fiinţă, harul care transpare în devenirea 
fiinţei. Remarcabilă este şi ideea Mitropolitului 
Antonie Plămădeală care vorbea despre „devenirea în 
timp şi echilibrul în eternitate”. Însă, eternitatea o 
avem în fiinţa noastră încă fiind în trup: este Împărăţia 
cerurilor Echilibrul eternității nu este identificabil 
cu nirvana din filosofia indiană sau cu o stare de 
nemişcare absolută ca la Origen, ci este adâncul de 
smerenie şi de iubire la care suntem chemaţi a ne 
adânci şi noi acum şi în eternitatea escatologică, într- 
un proces infinit de apropiere de Infinitatea lui 
Dumnezeu . „Adâncul smereniei este desăvârşirea”, 
spunea Sfântul Isaac Siriul. 

Modelele umane sunt întotdeauna în 
precaritate, chiar dacă, aşa cum este cazul 
sfinţilor, au semnul desăvârşirii. Aceasta 
pentru că firea creată se poate depăşi pe sine, 
se poate tăgădui pentru firea mai presus de 
fire, dar nu se poate nega ontologic. Orice 
model uman este, în fapt, împlinirea creaţiei, 
dar în  mărginirea şi finitatea omului, e 
adevărat deschise spre infinitatea desăvârşirii. 
Există însă un Model al Omului (nu uman), desăvârşit, 
fără de păcat, Domnul nostru lisus Hristos. Cuvioşii 
Varsanufie şi loan remarcau: "aşa cum Fiul Omului s- 
a făcut Om pentru tine, fă-te şi tu Dumnezeu pentru 
E]. Acesta nu este un simplu deziderat, ci o poruncă: 
Porunca desăvârşirii. Filozofia nu poate rupe 
ontologia de rațiune (jogos), deoarece numai prin 
rațiune, adică în conştiinţa conştientă de sine, se 
identifică fiinţa cu sinele său mai adânc spiritual. În 
fiinţa umană concretă care prin lucrarea sa şi prin har 
devine persoană spirituală liberă, se odihneşte 
Logosul întrupat şi umanitatea, prin simţirea raţională 
a iubirii milostive de Dumnezeu, de semeni şi pentru 
tot universul . *Curăţirea este o inimă miloasă pentru 
toată firea zidită” spunea Sfântul Isaac Siriul. "Nu 
conştiinţa este făcută pentru natură „ci natura pentru 
conştiinţă”, spunea Părintele profesor dr. Dumitru 
Stăniloae. Parafrazând, putem spune metafizică 
terneie de metafizică, dacă filosofia rămâne numai în 
limitele şi sensurile ei, bazate pe dualităţi 
fundamentale: ontologic — gnoseologic; subiect-obiect; 
rațiune  —sensibilitate; libertate-necesitate; om- 
cosmos; sau mai grav om -Dumnezeu, şi nu îşi găseşte 
unitatea şi sensul adevărat în Logosul întrupat, în 
adevărurile de credinţă. 

Adevărul nu este prea sus/prea înalt/prea 
jos/prea adânc, ci numai separat de viaţa 
aceasta, care este un întreg (Constantin Noica). 
Adevărul, în sensul ontologic şi în dimensiunea sa 
absolută în Fiinţa divină a Sfintei Treimi, este separat 
de viaţă, de existenţă, însă transparent în om și în toată 
făptura. Revelația naturală şi revelaţia supranaturală Îl 
face cunoscut la măsurile noastre de fiinţe finite 
chemate nu numai să cunoaştem, dar să ne şi 
împărtăşim din Adevăr. Este sensul suprem al 
existenţei noastre nu numai în trup, dar şi în veşnicie. 
Prin cunoaştere şi trăirea Adevărului, transfigurăm 
timpul teluric şi firea, ne curăţim de finitudine şi de 
precaritate ."Curăţirea este tăgăduirea firii mai presus 
de fire” spunea Sfântul loan Scărarul . lar speranţa pe 
care ne-o dă Mântuitorul aceasta este : „Veţi cunoaşte 
Adevărul şi Adevărul vă va face liberi”. 

Viaţa merge mai departe, fireşte, şi se 
reazămă şi pe adevărurile existente, dar 
ciuntite. Dar cunoaşterea şi cunoaşterea 

filozofică trebuie să includă în ele că aceste 
adevăruri sunt ciuntite şi că trebuie să le 
depăşească. Această hotărâre în sine nu este 
garanţia unui adevăr mai deschis întregului, 
dar este o condiţie necesară pentru aceasta 
(Constantin Noica). Aceasta înseamnă ca raţiunea 
cunoscătoare umană să-şi cunoască şi recunoască 
limitele, pe care apoi să le depăşească prin conştiinţa 
că adevărurile raţionale trebuie întregite cu 
adevărurile existenţiale şi adevărurile umane au un 
temei care este Adevărul Suprem, iar raţiunea 
cunoscătoare depinde de acest Adevăr şi, mai mult 
decât atât, îşi găseşte sensul în infinitatea contemplării 
ce depăşeşte cunoaşterea firească raţională. 

Adâncimea este domeniul implicaţiei 
universale al coincidenţei contrariilor, al 
unităţii multiplului (Tudor Vianu). Trebuie să 
mai adăugăm la această enumerare că adâncimea este 
şi domeniul Unu- lui din care provine multiplu, ci nu 
numai al „unităţii” pe care o conferă raţiunea în 
sensurile ei finite şi prin principiile regulative la care 
se referea Kant. Pentru că aşa cum spuneau cuvioşii 
Calisi şi Ignatie „Nu Unul provine din cele multe, ci 
cele multe provin din Unul”. Acesta este sensul 
ontologic al “adâncimii” care în acest fel nu este numai 
un simplu concept filosofic. 

Statul şi omul. Există diferenţă în a gândi şi a 
spune „eu suni statul” şi, respectiv, „statul 
sunt eu”. În prima variantă, omul îşi asumă o 
autoritate deplină prin eu-l său şi printr-o falsă 
supremație asupra realului, inclusiv asupra 
realului social. În această mărginire a eu-lui te 
afli în slava deşariă a omului ca individ, lipsit 
de libertate şi mărginit în iluzia autorităţii 
slavei pe care o primeşti de la oameni . "Unde 
nu este libertate este număr”, spunea 
Constantin Noica. Este cazul omului care caută 
slava de la oameni şi nu slava de la Dumnezeu, 
aşa cum spunea Mântuitorul. Atunci când afirmi 
că „statul sunt eu”, dai expresie unui sens democratie 
existenţial, prin aceea că în persoana umană se 
regăseşte umanitatea şi socialul, altfel spus nu omul 
este pentru stat, ci statul pentru om. Omul a 
devenit persoană spirituală liberă, şi prin libertatea şi 
spiritualitatea sa care provine din conştiinţa că este 
stăpânit de Dumnezeu şi prin aceasta stăpân pe sine 
însuşi, spiritualizează întreaga existenţă, iar statul nu 
este numai unul democratic, ci este un stat liber, nu 
numai garant al libertăţilor juridice. Acest „statul sunt 
eu” este premisa depăşirii unei dualităţi fundamentale 
cum ar fi aceea dintre guvernanţi şi guvernaţi. Este 
adevărat, în plan juridic şi al realităţilor sociale, 
indiferent cât de mult avansează democraţia, această 
dualitate nu va dispărea; dar în planul realităţilor 
profunde ale persoanei înzestrată cu autoritate 
temporară care trăieşte şi lucrează „cu frica de 
Dumnezeu”, această dualitate poate fi depăşită. Este o 
dialectică profundă, neconceptualizată juridic, care 

marchează drumul devenirii de la realitatea oricărei 
stări juridice a omului şi societăţii, inclusiv în cazul 
societăţilor considerate pe pe planuri superioare ale 
democraţiei, (eu sunt statul), la realitatea spirituală a 
omului ca persoană liberă, în frica de Dumnezeu şi 
care cuprinde în fiinţa sa toată umanitatea pentru că 
se ştie pe sine cuprins în Dumnezeu (statul sunt eu). 
Este drumul marcat de formele democraţieitipice stării 
juridice a omului:  centralismul democratic, 
democraţia maselor, individualismul democratic, în 
toate aceste omul fiind sub legea juridică sau morală, 
la „democraţia persoanei”, în care supremaţia nu o mai 
are legea, ci libertatea. Aceasta pentru că la nivelul 
unei astfel de realităţi profund spiritualizate nu 
persoana este pentru democraţie, ci democraţia pentru 
persoană. Este un ideal, da însă merită să crezi în 
idealuri pentru a ieşi din cotidianul contradicţiilor, 
limitelor şi mai ales al legilor repetitive, fie ele chiar 
juridice, lipsite de sens, pentru că le lipseşte idealul de 
libertate şi dreptate şi mai ales de iubire. Noi nu vedem 
şi nici nu înfăptuim partea mai grea a Legii la care se 
referea Mântuitorul: mila,judecata şi credinţa. De 
altfel, acest raport dialectic a fost bine caracterizat de 
teologul Toma din Aquino, care spunea că individul 
aparţine statului, statul persoanei, iar persoana lui 
Dumnezeu. 

Înţelesuri teleologice ale justiţiei. Dacă scopul 
actului de justiţie este legea, atunci justiţia este 
pragmatică, utilitaristă, iar judecătorul acţionează 
conform datoriei, după cum spune Kant. Dacă scopul 
actului de justiţie este omul, atunci justiţia înfăptuită 
este morală iar judecătorul acţionează în numele şi în 
conformitate cu dreptatea care nu mai este limitată de 
constrângerile legii pozitive. Raportul dintre lege şi 
dreptate ar putea fi exprimat sub forma unei 
contradicții unilaterale, în sensul celor afirmate de 
Constantin Noica: Legea pozitivă poate contrazice 
dreptatea, dar dreptatea nu poate contrazice legea. 

Smerenia judecătorului. Este o întrebare 
legitimă a raţiunii şi a bunului simţ: cum poate fi 
smerit, în sensul creştin al cuvântului, un judecător 
căruia omul i-a încredinţat atâta putere asupra 
omului? Există totuşi o posibilitate pentru acela care 
a ajuns la sinele său mai adânc, a depăşit trufia eu-lui 
determinată de precarităţile şi slava acestei lumi şi se 
cunoaşte pe sine ca fiind stăpânit de Dumnezeu şi 
prin aceasta stăpân pe sine. Judecătorul smerit este 
acela care se teme de Dumnezeu şi se ruşinează de 
om. Aceasta este condiţia pentru ca actul de justiţie să 
fie nu numai în conformitate cu legea dar şi drept. 
Părintele Dumitru Stăniloae spunea că Dumnezeu i-a 
încredințat omului puterea de a ierta, nu şi puterea de 
a judeca. Plecând de la acest gând, se poate spune că 
există un ideal pentru judecător investit cu putere 
temporară: „Să ai şi să faci judecată dreaptă întru 
iubire milostivă în numele lui Dumnezeu şi nu a legii 
omeneşti, fără să judeci pe nimeni”. 








File de istorie 


România și conducătorul statului, 
lon/loan Antonescu, în documente 
ale procesului de la Nurnberg 


Vineri, 20 noiembrie 2015, s-au consemnat şapte 
decenii de când, la Niirnberg, a început procesul 
consacrat judecării principalilor criminali germani 
(21) din timpul celui de Al Doilea Război Mondial 
(1939-1945), acuzaţi pentru fapte penale abominabile 
împotriva umanităţii. Documentele Tribunalului 
Militar Internaţional, for judiciar, constituit, special, 
după succesul naţiunilor aliate pe câmpurile de luptă, 
fac, uneori, trimiteri la România şi conducătorul 
Statului, Ion/loan Antonescu (2 iunie 1882-1 iunie 


1946), originar din Piteşti (Argeș)!. Problematica 
acelor ani se menţine, constant, până astăzi, pe agenda 
mai multor analişti sau instituţii continentale, 
periodic, fiind actualizate interdicțiile venerării, prin 
gesturi oficiale, a personalităţilor interferate mişcărilor 
extremiste, ultranaţionaliste, xenofobe, din vremurile 
invocate, 





Suntem, probabil, singurul istoric argeşean care 
poate spune, raportându-ne la 2015, că, în urmă cu 
peste 43 de ani (miercuri, 26 aprilie 1972), călătorind, 
terestru, de la Gand/Gent (Belgia), spre țară, a vizitat 
Palatul Justiţiei din Niirnberg (Germania), inclusiv 
aula principală unde s-au desfăşurat cele mai 
importante ședințe, considerate repere fundamentale 

pentru clarificarea acuzațiilor ce planau asupra 
liderilor sistemului fascist berlinez. Reveneam, la 
Niirnberg, vineri, 2 aprilie 1982, după finalizarea unor 
activităţi în Olanda; apoi, miercuri, 13 iunie 1984, 
parcurgând trasee convergente Franţei. Dacă, în 1972, 
cetățenii germani, rugaţi să ne ghideze, stradal, până la 
edificiul amintit, s-au eschivat manierst, cauza, 
derobată de un turist austriac, fiind aceea că, 
reverberarea procesului nu le trezea sentimente 
plăcute, ulterior, atitudinea va exprima cote mult mai 
binevoitoare. Informaţiile personale, dobândite prin 
vizitarea cunoscutei aşezări bavareze, se vor regăsi atât 
didactic, la orele liceale sau prelegerile universitare, 
dar şi pentru elaborarea volumelor de autor: 
Istoriografie universală modernă şi 
contemporană (2005); Europa. Destin 
continental (2007); Statele Uniunii Europene. 
Sinteze istorice (2009); Interviuri 
nonconformiste de pe patru continente (2015). 
Sunt listate, bibliografic, în surse specializate, 


autohtone ori internaţionale?. 

Aşa cum se cunoaşte, Marile Puteri, Statele Unite 
ale Americii, Anglia, Franţa, Uniunea Republicilor 
Sovietice Socialiste, principalele învingătoare ale Axei 
Berlin - Roma - Tokyo, determinau transformarea 
Palatului Justiţiei din Niirnberg într-o instituţie 
novativă, unde, timp de aproape un an (20 noiembrie 
1945 - 1 octombrie 1946), s-au formulat vinovăţii 
argumentate, apărări pasionale, sentinţe executorii, 
interpretate, uneori, după şapte decenii, factologic. 
Tribunalul Militar Internaţional va funcţiona conform 
prevederilor unui statut special, convenit prin acordul 
semnat de reprezentanţii puterilor amintite mai sus la 
Londra (8 august 1945), stabilindu-se, procedural, ca 
fiecare dintre iniţiatori să desemneze câte doi 
judecători, dintre care, unul principal, şi câte un 
acuzator principal, discursurile celor din urmă fiind 


susţinute, calendaristice, prin consens3,.  Boxa 
personalităţilor aduse în faţa tribunalului era rezervată 
mai multor lideri politici, responsabili administrativi şi 
strategi militari nazişti. Lipsea, însă, Adolf Hitler 
(1889-1945), care s-a sinucis la 30 aprilie 1945. S-au 
desfăşurat, timp de 218 zile, 407 şedinţe de judecată; 
în urma capetelor de acuzate, 11 inculpaţi prezenţi 
fiind condamnaţi la moarte prin spânzurare (Gâring, 
Ribbentrop, Keitel, Kaltenbrunner, Rosenberg, Frick, 
Franks, Sireicher, Sauckel, Jodl, Seyss-Inquart), iar în 
contumacie, Martin Bormann. Se vor executa, totuşi, 

numai zece, Herman Wilhelm Goring, otrăvindu-se cu 
cianură în celula închisorii tribunalului (15 octombrie 
1946). “i 

Memoria colectivă nominalizează, distinct, atât 
judecătorii principali Francis A. Bidlle (S.U.A.), 
Geoffrey Lawrence (Anglia), Henri Donnedieu 
(Franţa), lola T. Nikitechenko (U.R.S.8.), cât şi 
acuzatorii principali din timpul funcţionării 
Tribunalului Militar Internaţional de la Niirnberg: 
Robert Houghwout Jackson (Statele Unite ale 
Americii), Hartley Shaweross (Anglia), de Menthon 
(Franţa), Roman A. Rudenko (Uniunea Sovietică). 
Specialişti de certă reputaţie profesională, experţi ai 
teoriei dreptului, s-au dedicat, fără rezervă, cauzei 
enunțate. Preşedintele Tribunalului a fost lordul 
judecător britanic Geofrey Lawvrence. Născut în 1881, 


va trăi până la 90 de ani (28 august 1971)4. Seria 
expunerilor a fost inaugurată de acuzatorul principal 
american, Robert Houghwout Jackson, judecător la 
Tribunalul Federal Suprem al Statelor Unite. 
Considerati unul dintre promotorii înființării 
Tribunalului Militar Internaţional de la Niirnberg, idee 
susţinută, mai ales după 20 mai 1945, ca trimis, în 
Germania, din partea lui Harry S. Truman (1884- 
1972), preşedintele Statelor Unite ale Americii (1945- 
1953), Robert H. Jackson a gestionat organizarea, pe 
această temă, a reuniunii experţilor judiciari de la 
Londra (26 iunie 1945), plasată, temporal, în perioada 
constituirii Organizaţiei Naţiunilor Unite (aprilie - 
iunie 1945), prin Conferinţa de la San Francisco. 
Deosebite sunt, pentru a releva menirea tribunalului, 
frazele introductive ale acuzatorului principal 
american, regăsite în expunerea din 21 noiembrie 
1945: „Domnilor judecători! Cinstea de a deschide 
primul proces din istorie, în care se judecă crime 
împotriva păcii generale, impune o mare răspundere. 
Crimele pe care vrem să le judecăm şi să le pedepsim 
au fost atât de vădit premeditate, au fost comise cu 
atâta rea-credință şi au consecinţe atât de 
dezgustătoare, încât civilizaţia nu poate tolera 
ignorarea lor, deoarece va pieri, dacă asemenea crime 
se vor repeta... Tribunalul de faţă, deşi constituie o 
inovaţie şi o experienţă, nu este rezultatul unor 
raționamente abstracte şi nu a fost creat pentru a 
justifica teorii juridice. Această judecată oglindeşte 
năzuinţa practică a celor patru mari puteri, sprijinite 
de alte 15 ţări, de a folosi dreptul internaţional pentru 
a contracara cea mai mare primejdie a timpurilor 


noastre - războiul agresiv...”5. Teoria domeniului 
aminteşie, printre alte categorii ale conflictelor, şi 
războiul preventiv. În peroraţia sa, Robert H. Jackson, 
face referiri, de câteva ori, la România. Bunăoară, 
acuzatorul principal american eticheta favorabil gestul 
Guvernului de la București, privind semnarea 
Convenţiilor pentru definirea agresiunii 
(Londra, 3 iulie 1933), împreună cu alte zece ţări 

(Afghanistan, Cehoslovacia, Estonia, Iugoslavia, 
Letonia, Lituania, Persia/lran, Polonia, 'Turcia, 


Uniunea Sovietică)6, document catalogat ca fiind 
„unul dintre izvoarele dreptului internaţional de cea 


mai mare autoritate”7. Eforturile juristului Robert H. 
Jackson, depuse pentru o cauză de înaltă veridicitate, 
i-au diminuat, considerabil, potenţialul fizic. Ca 
urmare, „peste zece ani, în ziua de 9 octombrie 1954, va 


deceda la Washington”8. 

Cel de-al doilea acuzator principal, în procesul 
amintit, Hartley Shaweross (Marea Britanie), a rostit 
cuvântul său introductiv la 4 decembrie 1945. Ca sens 
retroactiv, preciza: „Imperiul Britanic a ieşit de două 
ori învingător din războaiele care i-au fost impuse în 
cursul unei singure generaţii, dar tocmai fiindcă noi 
înțelegem că singură victoria nu este suficientă, că 
forța nu înseamnă, neapărat, dreptul, că o pace 
îndelungată şi domnia dreptăţii internaţionale nu pot 
fi obţinute numai printr-o mână forte, tocmai de aceea 
Imperiul Britanic participă la această judecată... Toate 
popoarele lumii, aşa cum îmi propun să dovedesc, au 
năzuit să proclame războiul agresiv drept crimă 
împotriva dreptului internaţional, şi deşi înainte 
vreme era ceva tradițional să fie pedepsite state, iar nu 
persoane fizice, va fi logic şi drept, din punct de vedere 
juridic, în cazul când însuşi actul purtării războiului a 
constituit o încălcare a dreptului internaţional, să silim 
pe oamenii personal răspunzători pentru dezlănţuirea 
unor asemenea războaie, să răspundă personal pentru 


faptul că au târât ţara lor pe această cale?... Tangenţial, 
acuzatorul principal britanic, Hartley Shaweross, face 
anumite referiri la complicitatea României privind 
ofensiva Germaniei în Peninsula Balcanică. 
Argumentează atare idee prin următoarele fraze: „La 
28 ianuarie 1941, Hitler s-a întâlnit cu Mussolini. La 
această conferinţă au asistat acuzaţii Jodl, Keitel şi 
Ribbentrop, şi, din însemnările făcute de Jodl, noi știm 
ce s-a spus acolo. Ştim că Hitler a declarat că unul din 
scopurile concenirării de grupe germane în România a 
fost folosirea lor în operaţia Marița, împotriva Greciei. 
La 1 martie 1941, trupele germane au intrat în Bulgaria 


şi au înaintat spre frontiera greacă...”10. Prezentarea 
cronologică îi conferă juristului englez posibilitatea să 
amintească data de 13 aprilie 1939, atunci când Londra 
se considera obligată, la notificare diplomatică, să 
acorde Greciei și României sprijin maxim în cazul unei 
agresiuni şi declanşării rezistenţei faţă de această nouă 


realitateil. După cum se cunoaşte, în 1941, guvernul 
pro-german de la București nu avea motive să solicite 
asemenea ajutor. 

Frecvent, în documentele Procesului de la Niirnberg 
sunt amintite principalele codificări ale proiectelor 
militare germane. Aşa, de exemplu, Directiva 
secretă, din 27 martie 1941, stabilea caracteristicile 
operaţiunii împotriva Greciei şi a Iugoslaviei, numită 

Planul Marița, eponimie a fluviului navigabil din 
Peninsula Balcanică, având obârşie în masivul Rila 
Planina şi estuar la Marea Egee, convergent, pe o 
lungime de 514 km, Bulgariei, Greciei, Turciei. 
Renumit a fost Planul Barbarossa, definitivat în 
noiembrie-decembrie 1940, semnat de Hitler, Jodl, 
Keitel, care supralicita, contemporan, faptele celebrilor 
pirați algerieni, fraţii Ariidj (1473-1518) şi Chaireddin 
(1466-1546), ultimul ajuns comandantul flotei 
Imperiului Otoman, denumire folosită pentru cifrarea 
atacului împotriva Uniunii Sovietice. Totodată, Planul 
Barbarossa glorifica numele împăratului german, 
Frederic 1 (1152-1190), devenit și rege al Italiei (1155- 
1190), unul dintre conducătorii Cruciadei a III-a, 
inițiată în 1189, decedat prematur (1190). Pentru 
teritoriul geografic nominalizat, ar fi devenit plauzibil 
Planul Oldenburg, referitor la subordonarea 
sistemului economic al Confederaţiei Sovietice, supuse 
Berlinului, titulatură derivată de la orașul-port din 
Saxonia Inferioară, centru urban plurivalent, 
reprezentativ încă din secolul XVII. Alte formulări, 
vehiculate în cercuri naziste secrete, purtau denumiri 
precum: Planul Seelwe (pentru Anglia); Planul 
Griin/Verde (pentru Cehoslovacia, datând din mai 
1938); Planul Alb (pentru Polonia, definitivat la 23 
mai 1939); Planul Galben (pentru Olanda); Planul 


Bleu (pentru zona Mării Caspice)!?. 

Revenind la Hartley Shaweross, precizăm faptul că, 
după finalizarea, cu succes, a îndatoririlor specifice 
Tribunalului din Nurnberg, acuzatorul principal englez 
a fost gratulat, de Casa Regală Britanică, primind titlu 
nobiliar, calitatea de membru al Camerei Lorzilor și 


preşedinţia Consiliului Presei”13. 

Oficialul Franţei, procurorul de Menthon, a 
prezentat expozeul său la 17 ianuarie 1946. 
Semnificativă este motivaţia derulării acestui proces: 
„Conştiinţa popoarelor, ieri încă înrobite şi supuse 
torturilor morale şi fizice, vă cheamă să judecaţi şi să 
pedepsiţi pe câţiva dintre cei care poartă răspunderea 
principală pentru realizarea celor mai monstruoase 
forme de guvernământ şi de barbarie care au existat 
vreodată, vă cheamă să rostiţi o sentinţă împotriva 
ansamblului de grupări şi organizaţii care au constituit 
cel mai important instrument în săvârşirea crimelor de 
către persoanele arătate... Primul temei în baza căruia 
iau cuvântul în faţa Înaltei dumneavoastră instanţe îl 
constituie necesitatea ca popoarelor care au suferit să li 
se facă dreptate. Împlinirea justiţiei nu este unica şi 
poate nici principala necesitate, căci noi ne îndreptăm 
privirile într-o mai mare măsură spre viitor decât spre 
trecut... Acest Înalt Tribunal, constituit de cele patru 
state semnatare ale Acordului din 8 august 1945 şi care 
au acţionat în interesul tuturor Naţiunilor Unite, este 
învestit cu drepturile şi calitatea necesare pentru a 
judeca Germania în numele tuturor popoarelor 


iubitoare de libertate, în numele Omenirii eliberate”14. 

Pasager, de Menthon face referiri la evenimente care 
au implicat ţara noastră: „Putem oare uita că, chiar 
după nimicirea statului cehoslovac şi izbucnirea 
conflictului diplomatie germano-polonez, Franţa şi 
Marea Britanie au întreprins acţiuni diplomatice în 
ceea ce priveşte Grecia, România, Turcia şi 


Polonia?”15. Asemenea retorică plasa guvernele de ia 
Bucureşti, anterioare tratatului cu Germania, implicit 
cu Italia şi Japonia, respectiv Pactul Tripartit (23 
noiembrie 1940), într-o posibilă ipostază contrară 
presiunilor Berlinului, anulată după renunţarea la 
garanţiile anglo-franceze din 13 aprilie 1939, 
denunţate, oficial, în ziua de 1 iulie 1940. Peste două 
luni, generalul Ion/loan Antonescu a fost numit 
preşedintele Consiliului de Miniştri (4 septembrie 
1940), iar regele Carol al II-lea a abdicat în favoarea 
fiului său, Mihai (6 septembrie 1940). European, 


România a fost izolată16. Interesantă devine, în ceea ce 
presupunea optica principalului acuzator francez, de 
Menthon, ideea viitoarei construcții continentale: 
„Sentința dumneavoastră trebuie să intre în istoria 
dreptului internaţional ca un document hotărâtor 
pentru pregătirea unei adevărate comunităţi 
internaţionale, care să excludă recurgerea la război şi 
care să pună, pentru totdeauna, forţa în slujba justiţiei 
tuturor naţiunilor. Această sentinţă va fi una dintre 
pietrele unghiulare ale ordinii mondiale spre care 
năzuiesc popoarele după chinurile îndurate. Setea de 
triumf a popoarelor martire va fi satisfăcută, 
suferințele lor nu vor fi date uitării, şi aceasta va 
contribui la îmbunătăţirea condiţiilor existenţei 


umane”17. 

La 8 februarie 1046, în cadrul procesului, a 
prezentat expunerea introductivă Roman A. Rudenko, 
acuzatorul principal din partea Uniunii Republicilor 
Sovietice Socialiste. Ulterior încheierii acestei misiuni 
speciale de la Niirnberg, justiţiarul moscovit era 
propulsat spre fotoliul procurorului general. Va primi, 
de patru ori, Ordinul Lenin, iar în 1961, va deveni 
membru al Comitetului Central al Partidului Comunist 


din Uniunea Sovietică!8. Discursul său, aşteptat cu 
interes, din diferite motive, inclusiv în România, 
explică, iniţial, principiile derulării unui asemenea 
proces militar internaţional: „Domnilor judecători! 
Încep rechizitoriul meu introductiv, care încheie 
primele cuvântări ale acuzatorilor principali în 
procesul de față, pe deplin conştient de marea 
importanţă istorică a acestuia. Pentru prima oară în 
istoria Omenirii, justiţia întâlneşte crime de asemenea 
proporiii şi cu consecinţe atât de grave. Pentru prima 
oară au compărut în faţa justiţiei criminali care au pus 
stăpânire pe un stat întreg şi care au făcut din acest stat 
un instrument pentru săvârşirea crimelor lor 
monstruoase. În sfârşit, pentru prima oară noi 
judecăm în persoana unor acuzaţi nu numai pe ei 

înşişi, ci, şi instituţiile și organizaţiile criminale create 
de ei, teoriile şi ideile canibalice răspândite de ei cu 
scopul de a aduce la îndeplinire crime de mult 
concepute împotriva păcii şi a Omenirii”19. Motivând, 
complementar, înfiinţarea tribunalului, acuzatorul 
principal sovietic făcea apel la prevederile Pactului 
Briand-Kellogg (Paris, 27 august 1928), care a 
condamnat războiul ca instrument în reglementarea 
litigiilor internaţionale. Aminteşte, apoi, rezoluţia 
Congresului de la Bucureşti al Asociaţiei 
Internaţionale de Drepi Penal (1929), unde era 
stipulată posibilitatea stabilirii răspunderii penale a 
statelor şi a persoanelor fizice pentru agresiune. 
Referirile privind participarea României la războiul 
contra Uniunii Sovietice ocupă un loc bine definit în 
expozeul lui Roman A. Rudenko. Aminteşte, ca 
preambul, Planul atacului Germaniei asupra 
URSS, cifrat, aşadar, Barbarossa, stabilit în 
primăvara anului 1940, discutat în iulie 1940, 
definitivat în noiembrie-decembrie 1940, semnat de 
Adolf Hitler, generalul Jodl, feldmareșalul Keitel, 
acţiunile pregătitoare urmând să fie încheiate până la 
15 mai 1041. Directiva Barbarossa prevedea, la 
punctul 1: „Pe flancurile operaţiei noastre putem conta 
pe participarea activă a României și Finlandei în 


războiul împotriva Rusiei Sovietice”20. În ceea ce 
presupunea, special, contribuţia Finlandei, erau luate, 
ca sigure, planurile de operaţii intitulate, conform unor 
precepte naziste deja amintite, după cum urmează: 
Vulpea albastră (atacarea liniei ferate Murmansk); 
Renul nordic (acţiunile antisovietice din regiunea 
Kirkenes - Pestamo); Vulpea argintie (aplicabil în 
regiunea Rovaniemi). 

Paragrafe distincte din rechizitoriul susţinut la 
Niirnberg, de acuzatorul principal sovietic, Roman A. 
Rudenko, vizează pe conducătorul statului român, 
Ion/loan Antonescu: „În declaraţiile scrise cu mână 
proprie în faţa organelor anchetatoare ale Uniunii 
Sovietice, declaraţii care vor fi prezentate tribunalului, 
mareșalul Ion Antonescu relatează întâlnirile avute cu 
Hitler în noiembrie 1940, în ianuarie 1941 şi în mai 
1941 şi la care s-au discutat probleme în legătură cu 


pregătirea războiului împotriva Uniunii Sovietice”21. 


Explicitarea acestui subiect aducea în prim-plan, 
succesiv, câteva detalii privind dialogul dintre Adolf 
Hitler şi lon/loan Antonescu: „La prima convorbire a 
lui Antonescu cu Hitler, la care au participat 
Ribbentrop şi Schmidt, interpretul personal al lui 
Hitler, s-au discutat probleme legate direct de 
agresiunea pregătită de Germania împotriva URSS şi 
de participare a României la această agresiune. La 
întrebarea organelor anchetatoare sovietice dacă 
această primă convorbire dintre Antonescu și Hitler 
poate fi considerată ca începutul înţelegerii cu 
germanii în ceea ce priveşte pregătirea războiului 

împotriva Uniunii Sovietice, Antonescu a răspuns 


afirmativ”22. Informaţiile surprind, aşadar, 
fragmentar, întâlnirea de la Berlin, din 23 noiembrie 
1940, amintită în paragrafe precedente. Din timpul 
următoarei întâlniri (ianuarie 1941), la care au asistat 
Wilhelm Keitel (1882-1946), Ioachim von Ribbentrop 
(1893-1946) şi Alfred Jodl (1890-1946), a fost reţinută 
inclusiv decizia, acceptată la București, privind 
traversarea ţării noastre de regimentele naziste, 
concentrate în Ungaria, spre frontul italian, contra 
Greciei. Contextul permitea citarea cuvintelor lui 
Ion/loan Antonescu: „Mi-am exprimat temerea că 
trecerea trupelor germane prin România ar putea servi 
drept motiv pentru operaţii militare din partea Uniunii 
Sovietice şi atunci România s-ar afla într-o situaţie 
grea, deoarece armata română nu era mobilizată. La 
aceasta, Hitler a declarat că va da ordin să fie lăsată în 
România o parte din trupele germane destinate să 


participe la operaţiile împotriva Greciei”23. În 
legătură cu cea de a treia întâlnire, desfăşurată la 
Miinchen, documentele Tribunalului Militar 
Internaţional reproduc, predilect, cele relatate de 
Ion/loan Antonescu în timpul anchetei realizate, 
anterior, sub autoritaiea Moscovei: „La această 
întâlnire, fiind prezent şi Ribbentrop, ne-am înţeles 
definitiv să atacăm împreună Uniunea Sovietică. Hitler 
mi-a comunicat că a hotărât să dezlănţuie un atac 
militar împotriva Uniunii Sovietice. După ce vom fi 
pregătit acest atac, spunea Hitler, va trebui să-l 
efectuăm prin surprindere de-a lungul întregii 
frontiere a Uniunii Sovietice de la Marea Neagră până 
la Marea Baltică... Pornind de la planurile sale militare, 
Hitler mi-a propus să pun la dispoziţie teritoriul 
României pentru concentrarea trupelor germane şi, 
paralel cu aceasta, să iau parte directă la înfăptuirea 


atacului militar împotriva Uniunii Sovietice”24. 
Acuzatorul principal, Roman A. Rudenko, spunea, în 
discursul său din 8 februarie 1946: „Aderând la 
complot alături de Germania şi pregătindu-se să atace 
Uniunea Sovietică, România, la rândul ei, urmărea de 


asemenea scopuri agresive”25. Stenogramele şi benzile 
magnetice ale procesului intermediază motivaţia 
conducătorului Siatului nostru, Ion/loan Antonescu, 
referitoare la momentul adus în discuţie: „Hitler a 
subliniat că România nu trebuie să stea în afara acestui 
război, deoarece pentru a recăpăta Basarabia şi 
Bucovina de Nord, ea nu are altă cale decât aceea de a 
lupta alături de Germania. Cu acest prilej, el a spus că, 
pentru ajutorul nostru în acest război, România va 
putea ocupa şi administra şi alte teritorii sovietice până 
la Nipru... Întorcându-mă de la Miinchen la București, 
am început să fac pregătiri intense în vederea 


războiului”26. Ideea a fost reluată, în cadrul 
procesului, inclusiv de feldmareşalul german 
Friedrich von Paulus (1890-1957), fostul comandant al 

Armatei 6, care a capitulat în Bătălia Stalingradului 
(ianuarie 1943), citat ca martor la 11 februarie 1946: 
"De asemenea, era inclusă, de la bun început în calcul, 
folosirea teritoriului românesc pentru înaintarea aripii 


de sud a armatei germane”27- 

Asemenea preliminarii, de factură politică şi 
militară, devin concrete prin cuvintele adresate 
naţiunii sale de Adolf Hitler (22 iunie 1941, ora 3,20): 
„Am hotărât să pună încă o dată în mâinile soldaţilor 
noştri destinele poporului german, ale Reichului şi ale 


Europei”28.Tot atunci, generalul Ion/Ioan Antonescu 
rostea celebrele cuvinte: „Ostaşi! Vă ordon, treceţi 
Prutul! Zdrobiţi vrăjmaşii din răsărit şi din 
miazănoapte”! Dar, peste mai puţin de patru ani (9 mai 
1945), Germania invadatoare s-a prăbuşit. Anterior, la 
24 august 1944, România trecuse de partea Aliaților; 
devenise supusă Moscovei, prin guvernul instaurat în 
debutul lunii martie 1945 şi se finalizase procesul 
intentat, prioritar, lui Ion/loan Antonescu, care a 
suportat pedeapsa capitală (1 iunie 1946). La 
Niirnberg, Tribunalul Militar Internaţional va aplica 
sentinţele executorii, datate, 16 octombrie 1946. 
Continental, se intra într-o nouă perioadă istorică. 

Situaţia politică din Europa 
în prima jumătate a secolului XX 
și dezmembrarea României în 1940 


Lucrarea de faţă prezintă pe scurt condiţiile la nivel 
european din prima jumătate a secolului XX, 
negocierile dintre marile puteri pentru împărţirea 
zonelor de influenţă şi dominare, şi îndeosebi 
dimensiunea criminală a alianţei dintre Rusia 
bolşevică a lui Stalin şi Germania nazistă a lui Hitler 
care a condus, printre altele, la anexarea Basarabiei, 
nordului Bucovinei şi Ţinutului Herţa, vechi provincii 
istorice româneşti, de către Imperiul Bolşevic Rus. 
Relaţiile speciale dintre liderii bolşevici şi Germania îşi 
au originea în aprilie 1917 când, pentru a se accelera 
destrămarea armatei imperiale ruse, serviciile secrete 

germane au hotărât şi sprijinit considerabil 
întoarcerea în Rusia a câtorva zeci de revoluționari 
comunişti în frunte cu Vladimir Ulici Ulianov, 


cunoscut sub numele de Lenini. Sau poate, mai marii 
nevăzuţi ai lumii hotărâseră să implementeze un nou 
tip de stat bazat pe un nou tip de relaţii socio- 
economice, conform teoriilor lui Marx şi Engels şi 
consideraseră că mediul cel mai adecvat este cel al 
Rusiei ţariste. A urmat Revoluţia din Februarie cu 
înlăturarea autocrației ţarului şi declararea republicii, 
puciul din Octombrie, venirea la putere a bolşevicilor 

la 7 noiembrie 1917, tratatul din 3 martie 1918 de la 


Brest-Litovsk prin care Lenin ceda circa 780.000 km2 
cu circa 56 milioane de locuitori din Imperiul Țarist 
(Germaniei: Estonia, Letonia, Lituania, Finlanda, 


Polonia, Belarus; Turciei: districtele A şi, districtul 2, 
războiul civil și în final consolidarea puterii bolşevice 
în frunte cu Lenin. În virtutea principiului 
autodeterminării promovat atunci de Lenin, la 24 
ianuarie 1918, a fost proclamată independenţa 


Republicii Autonome Democratice Moldoveneșşti?, iar 
organul suprem de conducere a Basarabiei, Sfatul 


Ţării, a hotărât şi votat la 27 Martie 19184, revenirea 
acestei provincii din Imperiul Rus la Patria Mamă, 
România. Lenin impune politicii externe a republicii 
bolşevice, trei direcţii principale5: 

1. Apărarea patriei socialiste, materializată, pe plan 
intern, prin teroare asupra adversarilor politici şi 
asupra populaţiei, iar pe plan extern, prin consolidarea 
şi dezvoltarea Armatei Roșii; 

2. Expansiunea "marii revoluţii proletare mondiale” 
printr-un proces revoluţionar de schimbare a întregii 
Europe şi îndeosebi a Germaniei care ar fi întărit 
puterea bolşevică. Se preconiza ca expansiunea să fie 
pusă în practică pe două căi: acţiuni subversive interne 
ale fiecărei ţări prin intermediul partidelor comuniste 
din cadrul Kominternului; ofensiva Armatei Roşii ce 
urma să se angajeze într-un război civil internaţional; 

3. "Exacerbarea contradicţiilor inter-imperialiste” 
printr-o politică de identificare, creare şi amplificare a 
dezacordurilor dintre statele capitaliste, burgheze, în 
vederea stimulării luptei dintre ele, astfel încât acestea 
să se macine şi slăbească reciproc până la nivelul la 
care ar fi posibilă intervenţia, chiar directă, pentru 
impunerea regimurilor revoluţionare dictatoriale 
proletare. 

Este de remarcat faptul că, din păcate, Rusia 
bolşevică creată de Lenin, Uniunea Sovietică a lui 
Stalin şi chiar Rusia post-sovietică de astăzi a lui Putin 
promovează acelaşi tip de politică internaţională la 
nivel european şi, în mod special, în relaţiile cu 
vecinii.O primă implementare a celor trei direcţii a 
avut loc chiar în Germania unde, cu ajutorul 
Kominternului şi prin intermediul Partidului 
Comunist German, a avut loc o critică permanentă a 
Republicii de la Weimar până în anul 1933, ajungând 
uneori chiar la conflicte directe cu naziştii. Dar, în 
același timp, constatând că aceste acţiuni nu au 
efectele aşteptate şi pentru a submina organizarea noii 
Europe sub auspiciile Marii Britanii şi Franţei, 
U.R.S.S. încheie cu Germania la 16 aprilie 1922, spre 
surpriza generală, tratatul de la Rapallo (Italia,) prin 
care se recunoşteau reciproc, îşi anulau datoriile unuia 


faţă de celălalt? şi îşi propuneau să colaboreze la nivel 
tehnic şi militar. Materializarea practică a acestui 
tratat s-a făcut imediat în anul următor: "Incepând cu 


Restituiri Piteşti nr. 4/2015 


File de istorie 


1923, sub egida Reichswehr-ului, sunt semnate 
primele contracte cu Uniunea Sovietică, privind 
construirea lângă Moscova a unei uzine de avioane de 
luptă şi vânzarea către sovietici a sute de mii de puşti, 
explozivi şi alte materiale de război. În schimb, până în 
1933, Germania beneficiază de oportunitatea de a nu 
respecta clauzele tratatului de la Versailles, prin care îi 
erau considerabil limitate posibilităţile de reînarmare. 
Astfel, departe de privirile indiscrete, Reichswehr-ul 
pune la punct şi experimentează în U.R.S.S. tehnologii 
şi prototipuri de avioane de luptă şi de tancuri; 
instalează aici tabere clandestine, unde sute de ofiţeri 
se familiarizează cu tehnica uliramodernă şi se 
antrenează în vederea folosirii ei; printre aceştia, 
faimosul general Guderian, care va conduce ofensiva 
Panzerelor din Franţa, în 1940. Tot în U.R.S.S. este 
reconstruită clandestin viitoarea Luftwaffe şi sunt 
experimentate primele avioane de vânătoare- 
bombardier. În sfârşit, tot aici, şi tot clandestin, 
armata germană pune în aplicare manevre care duc la 
inventarea unor noi tehnici de luptă şi la elaborarea 
unei doctrine de război aerian, ce își vor da întreaga 
măsură a eficacităţii în timpul atacurilor împotriva 
Poloniei, în 1939, a Franţei, în 1040, şi chiar a ... 
Uniunii Sovietice, în iunie 1941. În schimb, Rusia 
cumpără cantităţi însemnate de material de război din 
Germania, îndeosebi motoare de avion. În plus, 
beneficiază de formarea pe loc, de către instructori 
germani, a cadrelor sale, mai ales în domeniul noilor 
tehnologii. Aproape nouăzeci de generali sovietici 
efectuează stagii de pregătire în cadrul statelor majore 
germane; printre aceştia se numără unii dintre 
principalii ofiţeri superiori, precum Egorov, Iakir, 
Uberovici. [...], între cele două corpuri de ofiţeri se 


instalează o anumită frăţie de arme, ...”7. 

De fapt, colaborarea intensă în direcţia pregătirii 
militare dintre cele două state, deşi cu organizări 
sociale complet diferite, se datora faptului că 
amândouă vizau aceleaşi ţinte: împărţirea zonelor de 
influenţă şi dominare, inclusiv dispariţia Poloniei. 
Excelentele relaţii dintre Germania şi U.R.$.S. se 
răcesc, începând cu 1933, prin venirea la putere, în 
luna ianuarie, a lui Adolf Hitler, care, tot mai des, 
susţine public violente discursuri împotriva marxism- 
leninismului şi, implicit, împotriva Uniunii Sovietice. 
În aceste condiţii, Stalin intensifică apropierea faţă de 
Franţa cu care, în condiţiile înarmării accelerate a 
Germaniei naziste, semnează un tratat de asistenţă 


mutuală la 2 mai 19358, iar la 16 mai, acelaşi an, cu 


Cehoslovacia”. Începând cu iulie 1935, Kominternul, 
în frunte cu Georghi Dimitrov, oficializează direcţia 
antifascistă adoptată de acum de toate partidele 
comuniste. Are loc ofensiva partidelor comuniste din 
ţările europene şi, cu concursul kominternului, Frontul 
Popular câştigă alegerile în Spania, unde se ajunge mai 
întâi la revoluţie şi apoi la război civil deschis. Stalin 

încurajează şi susține formarea  Brigăzilor 
internaţionale constituite din voluntari comunişti care 
participă activ la războiul civil din Spania, trimite 
republicanilor spanioli arme şi muniții, consilieri 
militari pentru a-i contracara pe ofiţerii germani 
susţinători ai generalului Franco. Dar, în final, forţele 
revoluţionare republicane de stânga sunt învinse și 
ajunge la conducerea ţării, pentru câteva decenii, un 
regim dictatorial de dreapta al generalului Franco, o 
mare parte dintre revoluționarii republicani 
refugiindu-se în U.R.S.S. 

În Franţa anilor 1935-1936, la preşedinţia 
Consiliului ajunge pentru prima dată un socialist în 
persoana lui Lon Blum şi are loc o creştere 
considerabilă a numărului de deputaţi socialişti în 


Parlamentul francez: de la 10 la 7210. Începând cu vara 
anului 1936, Stalin se pregăteşte de război şi 
instaurează teroarea în propriul imperiu. Declanşează 
uriaşa epurare a statului major şi a ofiţerilor Armatei 
Roşii, trimițând la moarte, în perioada cuprinsă între 
iulie 1937 şi octombrie 1938, circa 700.000 de 
persoane; alţii, cam în aceeaşi măsură, fiind deportaţi. 
Aplică aceleaşi metode şi asupra unor minorităţi 
naţionale şi categorii sociale considerate ca opozanți ai 


politicii saleil. Hotărăşte dizolvarea Partidului 
Comunist Polonez, în anul 1938, sub dubla acuzaţie de 


luxemburgism şi trădare!2, dând ordin de împușcare 
a celei mai mari părți a conducătorilor acestuia, care 
erau refugiaţi în U.R.S.S. În paralel cu acţiunile de 
apropiere faţă de Germania care se cam răciseră în 
ultimii ani, regimul bolşevic de la Moscova iniţiază și 
demersuri de colaborare cu democraţiile occidentale 
reprezentate în mod special de Franţa şi Marea 
Britanie, folosind principiul apropierii faţă de acela de 
la care poate obţine mai mult. Dar, deoarece 
demersurile de apropiere faţă de acestea din urmă nu 
au dat rezultatele aşteptate, iar raportul de forțe 
europene se înclina tot mai mult de partea Germaniei, 
Stalin şi-a schimbat politica externă la 180 de grade, 
inițiind accentuat demersuri privind reapropierea de 
Germania nazistă. Acum însă, politica agresivă a lui 
Hitler era deja activă. În martie 1938, Germania 
cucereşte Austria şi Regiunea Sudeită a Cehoslovaciei 
parafată, la sfârşitul lui septembrie, prin Acordurile de 
la Miinchen dintre Germania, Marea Britanie, Franţa 


şi Italia!3, prin care sunt recunoscute drepturile 
Germaniei asupra acestei regiuni locuită în mare 
majoritate de etnici germani. În Spania, războiul civil 
se încheie după ultima mare bătălie pierdută de 
republicani pe Ebru, la 18 noiembrie 1938, iar Brigăzile 
internaţionale se retrag. La 10 martie 1939, la 
Congresul XVIII al Partidului Comunist al Uniunii 
Sovietice (PCUS), Stalin ţine un discurs în care 
proclamă eșecul politicii de securitate colectivă şi 
afirmă că Europa se află în pragul unui nou "război 

imperialist”, dar "U.R.S.S. va continua politica de pace 
şi de consolidare a relaţiilor de afaceri cu toate 


statele”14. La 15 martie 1939, Germania invadează 
Boemia şi Moravia şi înființează aici un protectorat 
nazist, după ce, cu o zi înainte, Slovacia îşi declarase 
independenţa. De facto, tânărul stat cehoslovac 
dispare de pe harta Europei. Prin acest act, Hitler 
încalcă Acordul de la Miinchen, alertând opinia 
publică şi autorităţile statelor vest-europene, în special 
pe cele ale Marii Britanii care declară, la 31 martie, 
garantarea graniţelor Poloniei, iar la 13 aprilie, pe cele 
ale Greciei şi României. 

În aceste condiţii, au loc acţiuni diplomatice intense 
de negocieri secrete între Stalin şi Hitler care încep pe 
17 aprilie 1939; în acelaşi timp, Stalin răspunde 
favorabil, în cadrul unor negocieri publice, şi 
propunerilor britanice privind încheierea unui acord 
de asistenţă militară între Franța, Marea Britanie şi 
U.R.S.8. Același acord cuprindea şi garantarea 
granițelor statelor limitrofe Uniunii Sovietice de la 
Marea Baltică și Marea Neagră, dar pentru că avea 
stipulat şi dreptul Armatei Roşii de a pătrunde pe 
teritoriile acestor state, el devenea din start 
inacceptabil pentru aceste ţări. În aceeași zi, 17 aprilie 
1939, ambasadorul U.R.S.S. la Berlin face o vizită 
secretarului de stat pentru afacerile externe al 
Germaniei, Ernesi von Weiszăcker, şi îi face propuneri 
concrete referitoare la unele acorduri de asistenţă 
militară, surprinzătoare mai ales pentru oficialii 
francezi si britanici: "Politica rusă nu s-a abătut 
niciodată de la calea cea .dreaptă. Divergenţele 
ideologice nu au exercitat practic nici o influenţă 
asupra relaţiilor ruso-italiene, după cum nu au 
constituit nici pentru Germania, în trecut, un obstacol. 
Rusia din epoca Sovietelor nu a folosit împotriva 
Germaniei dezacordurile care există în prezent între 
acestea şi democraţiile occidentale, nici nu a dorit 
vreodată s-o facă. Rusia nu vede nici un motiv care ar 
împiedica-o să întreţină relaţii normale cu Germania, 


relaţii ce s-ar putea ameliora continuu”15. În realitate, 
Stalin face un joc dublu: la vedere cu democraţiile vest 
europene care doreau cu orice preţ menţinerea păcii, și 
strict secret cu Germania nazistă care dorea, ca şi 
Uniunea Sovietică, extinderea sferelor de dominație în 
Europa Centrală şi de Est. Dar, în timp ce termenii 
folosiţi de el sunt oarecum vagi, Hitler îi face o 
propunere concretă: împărţirea Poloniei. Stalin simte 
dorinţa lui Hitler şi faptul că poate obţine mai mult din 
colaborarea cu Germania și hotărăşte accentuarea 
demersurilor diplomatice de relaţii privilegiate cu 
aceasta, în comparaţie cu Franţa şi Marea Britanie. 
Arată că doreşte să-i fie pe plac lui Hitler, prin 
demiterea, la 3 mai 1939, a lui Maxim Litvinov din 
funcţia de comisar al poporului pentru afacerile 
externe și reprezentant al U.R.S.S. în Societatea 
Naţiunilor, acesta fiind simbolul adeziunii Uniunii 

Sovietice la politica de securitate colectivă și al 
apropierii faţă de Franţa. În plus, adevăratul nume al 
lui Litvinov era Meir Henoch Wallach Finkelstein. În 
locul lui Litvinov îl aduce pe Viaceslav Molotov, cel mai 
apropiat colaborator al său. De acum, negocierile 
U.R.S.S. cu Franţa şi Anglia sunt momentan 
întrerupte. 

Molotov, aproape imediat, pe 20 mai 1939, se 
întâlneşte la sediul său cu ambasadorul Germaniei la 
Moscova, von Schulenburg, căruia îi face o primire 
deosebit de cordială. În raportul său, von Schulenburg 
precizează că "Molotov ar dori să-i facem propuneri 
politice de mai mare anvergură”, dar "Trebuie să fim 
extrem de circumspecţi cu privire la acest din urmă 
aspect, câtă vreme nu e sigur că puterea de la Kremlin 
nu va folosi eventualele noastre propuneri exclusiv 


pentru a face presiuni asupra Angliei şi Franţei”16. 


Deşi von Schulenburg ezită, totuşi, von Weiszăcker 
solicită cât mai urgent o întâlnire cu Astahov, 
însărcinatul cu afaceri la Berlin al Uniunii Sovietice. 
Au o primă întrevedere la 30 mai şi la 22 iulie presa 
europeană publică ştirea de reluare a relaţiilor 
comerciale dintre Germania şi U.R.S.S., spre stupoarea 
generală. La 26 iulie 1939, are loc o cină secretă între 
Astahov şi von Schnurre (un diplomat german 
însărcinat cu relaţii comerciale), în legătură cu care 
von Schnurre notează: ”... în ciuda tuturor 
divergenţelor care ţin de concepţiile filozofice, există o 
legătură între ideologiile germană, italiană și sovietică, 
şi anume opoziţia faţă de democraţiile capitaliste”17. 
Pentru restabilirea relaţiilor amicale dintre cele două 
țări, von Schnurre propune un plan în trei etape. 
Astanov îl întreabă dacă Germania are planuri politice 
referitoare la ţările baltice şi la România. Schnurre 
neagă, dar precizează că Danzig şi Coridorul vor reveni 
Germaniei. Molotov îl primeşte pe von Schulenburg la 
4 august 1939, subliniază în mod special faptul că 
U.R.S.S. doreşte ameliorarea relaţiilor dintre cele două 
state, iar ambasadorul Germaniei îl asigură că 
Germania este ”... gata, dacă va fi cazul, să satisfacă 
concesii pentru protejarea intereselor vitale ale 


statelor sovietice şi ale Balticii”18. Molotov încearcă să 
afle intenţiile Germaniei față de Lituania, dând de 
înțeles că preţul plătit de Germania pentru a obţine 
neutralitatea Rusiei în situaţia invadării Poloniei este 
extinderea influenţei Uniunii Sovietice asupra celor 
trei țări baltice. Având cale liberă, Hitler se pregăteşte 
intens să invadeze Polonia. După 11 zile, la 15 august 
1939, von Schulenburg primeşte o telegramă "ff 
urgent” din partea lui von Ribbentrop, ministrul 
afacerilor externe al celui de-al treilea Reich, prin care 
îi cere să se prezinte foarte urgent la Molotov pentru a- 
i prezenta următorul comunicat: ”Evoluţiile din 
ultimul timp par să indice faptul că anumite divergențe 
de concepţie ideologică nu exclud existenţa unor relaţii 
rezonabile între cele două siate, nici restabilirea unei 

colaborări amicale de tip nou. [...] Spațiile vitale ale 
Germaniei și Rusiei se învecinează, iar nevoile lor 
naturale sunt aceleaşi. [...] Guvernul Reich-ului 
consideră că nu există, între Marea Baltică şi Marea 
Neagră, nici un aspect care să nu poată fi reglat spre 
deplina satisfacţie a celor două părţi. Printre aceste 
chestiuni se numără mai cu seamă Marea Baltică, 
regiunea Balticii, Polonia, Sud-Estul Europei ete. [...] 
Nu încape îndoială că politica germano-sovietică a 
ajuns azi la o răscruce istorică. Deciziile privitoare la 
politica ce va fi urmată, în viitorul imediat, de către 
Berlin şi Moscova, vor marca hotărâtor, timp de 
generaţii, natura relaţiilor dintre poporul german și 
popoarele Uniunii Sovietice [...] Diferendele [dintre 
Polonia şi Germania] ar putea lua o turnură care le-ar 
priva pe cele două guverne [german şi sovietic] de 
posibilitatea restabilirii prieteniei germano-sovietice, 
şi, poate, de rezolvarea de comun acord a chestiunilor 
teritoriale din Europa de Est. În consecinţă, 
conducătorii celor două ţări nu ar trebui să lase 
lucrurile la voia întâmplării, ci să acţioneze la 


momentul oportun”19. 

Ribbentrop solicită o întrevedere urgentă cu 
Molotov şi în mod special cu Stalin la Moscova. 
Molotov este de acord şi precizează că este gata să 
semneze un pact de neagresiune cu Germania. 
Ribbentrop confirmă la 17 august acordul Berlinului cu 
propunerea lui Molotov, subliniind faptul că Hitler 
este foarte grăbit, pentru că din zi în zi pot avea loc 


incidente serioase cu Polonia20. Molotov răspunde că 
este de acord să-l primească pe Ribbentrop învestit cu 
toate puterile şi cu condiţia să se încheie un protocol 
special integrat pactului ce urmează a fi semnat, prin 
care să se precizeze interesele părților semnatare în 
ceea ce priveşte anumite chestiuni de politică externă. 
Totodată, se dezamorsează şi problema deosebirilor 
ideologice, prioritar fiind principiul coexistenţei 
pașnice. Dar, în paralel, de câteva zile fuseseră reluate 
la Moscova şi negocierile dintre Armata Roşie și 
delegaţiile militare ale Franţei şi Marii Britanii. Totuşi, 
Stalin hotărâse deja. El prezintă membrilor Biroului 


Politic al Uniunii Sovietice la 19 august 1939, 


următoarele aspecte: "Dacă semnăm cu Franţa și cu 
Anglia un pact de asistenţă reciprocă, Germania va 
renunţa cu siguranţă la Polonia şi va căuta un modus 
vivendi cu puterile occidentale. Războiul va fi evitat, 
dar după aceea evenimentele ar putea lua o turnură 
periculoasă pentru  U.R.S.S. Dacă acceptăm 
propunerea Germaniei cu privire la încheierea unui 
pact de neagresiune, aceasta va ataca în mod clar 
Polonia, ceea ce va duce, inevitabil, la intervenţia 
Franţei şi a Angliei. Europa va cădea atunci pradă 
dezordinii şi unor grave tulburări. În aceste condiţii, 
vom avea mari şanse să stăm în expectativă şi să 
intrăm în război atunci când acest lucru va fi avantajos 


pentru n0i”21, Din citatul de mai sus, reiese faptul că 

intenţia lui Stalin era cât se poate de clară. În 
contradicţie cu cele afirmate în 10 martie 1939, la 
Congresul al XVIII-lea al PCUS, declarând că "U.R..S.S. 
va continua politica de pace şi de consolidare a 
relaţiilor de afaceri cu toate statele”, el prefera 
declanşarea unui război cel puţin la nivel european, în 
care, ”... statele capitaliste să se slăbească unul pe altul. 
N-ar fi deloc rău dacă, datorită Germaniei, situaţia 
țărilor capitaliste celor mai bogate (şi în special a 
Angliei) s-ar clătina. Fără să vrea şi fără să fie conştient 
acesta, Hitler zguduie sistemul capitalist [...]. Noi îi 
putem manevra, îi putem aţâţa pe unii împotriva 
celorlalţi, ca să se slăbească şi mai tare”22. Şi astfel 
Stalin, "omul care doreşte pacea”, încurajează 
confruntarea militară, propunându-şi să extragă 
foloasele maxime dintr-un război la scară mondială 
care s-a dovedit în final că ”a durat 2174 de zile, a 
costat 1,5 trilioane de dolari și a ucis peste 30.000.000 
de oameni. Asta înseamnă cel puţin 23.000 de morţi 
în fiecare zi sau mai mult de şase oameni morţi în 
fiecare minut pe parcursul a şase ani ce păreau o 


eternitate” 23. 

Von Schulenburg primeşte, pe 21 august 1939 o 
telegramă ultrasecretă de la Ribbentrop, cerându-i să 
meargă cât se poate de repede la Molotov pentru a-i 
înmâna un mesaj personal al lui Hitler către Stalin. De 
fapt, mesajul conţinea acceptul lui Hitler cu privire la 
termenii protocolului cerut de Stalin, îl informa că 
Germania va declara război Poloniei şi solicita ca 
Ribbentrop să fie primit la Moscova pe 22 sau cel mai 
târziu pe 23 august. Stalin îşi exprimă acordul în 
aceeaşi zi şi Ribbentrop sosește la Moscova pe 23 
august. Încep imediat negocierile, apoi se redactează şi 
semnează bine cunoscutul Pact Ribbentrop-Molotov 


cu două secţiuni24, pact care a stat la originea celui de- 
A] Doilea Război Mondial şi, în final, a hotărât soarta a 
peste 100.000.000 pe oameni din Europa Centrală și 
de Est pentru aproape o jumătate de secol. Actul în 
sine, cu 7 articole fără valoare politică, ci 
propagandistică, conţinea, însă, un protocol-anexă, 
strict secret, cu 4 articole care împărțea Europa 


Centrală şi de Est în sferele lor de influenţă25. Articolul 
al III-lea al acestui protocol-anexă arată interesul 
major al Uniunii Sovietice pentru Basarabia. Cele două 
state hotărâseră soarta ţărilor baltice (Estonia, Letonia 
şi Finlanda în sfera de influenţă a U.R.S.S.), Poloniei şi 
Lituaniei (împărţită între Germania și U.R.S.S.) şi 
părţii de est şi nord a României (în sfera de influenţă a 
U.R.$.S.). Secretarul general al Kominternului din acea 
perioadă, Gheorghi Dimitrov, spune în jurnalul său că 
Stalin justifica refuzul unui acord cu Franţa şi Marea 
Britanie, astfel: "Înclinam iniţial în favoarea unui 
acord cu țările așa-zis democratice, de aceea am 
acceptat negocierile. Însă francezii şi englezii voiau să 
facă din noi nişte zilieri pe care nici măcar să nu-i 

plătească. Bineînţeles, n-ar fi pus ei mâna pe noi, şi cu 


atât mai puţin gratis”20. În timp ce protocolul 
germano-sovietic provoacă stupefacţie în cancelariile 
europene, Hitler atacă Polonia, la 1 septembrie 1930, şi 
automat declanșează Al Doilea Război Mondial. La 3 
septembrie, Marea Britanie şi Franţa declară război 
Germaniei, după refuzul acesteia de a se retrage din 
Polonia, iar la 9 septembrie, Canada. Legat de 
declanşarea acestui război, Stalin stabileşte linia de 
urmat de către Komintern și de partidele comuniste: 
"Iată ce trebuie spus clasei muncitoare: Este vorba 
despre un război pentru stăpânirea lumii. [...] Acest 
război nu va aduce nimic bun pentru poporul 
muncitor, ci numai lipsuri şi dureri. Să intervenim în 
mod hotărât împotriva războiului şi a celor care se fac 
vinovaţi de declanșarea lui. Demascaţi neutralitatea 
naţiunilor burgheze care, propovăduind neutralitatea 
în propria ţară, susţin războiul în alte ţări, doar cu 


scopul obţinerii unui profit”27. 

Analizând, fie şi numai cele prezentate mai sus, se 
poate constata cinismul dus la extrem al lui Stalin. În 
fond, Stalin acuză deschis pe alţii de declanşarea 
războiului, în timp ce același Stalin, prin pactul de 
neagresiune încheiat cu Hitler, îl asigură pe acesta că 
nu va deschide un nou front la est, dându-i liber să 
invadeze Polonia şi să înceapă un război pe care el 
însuşi, de ochii lumii, îl condamnă. Atacul terestru şi 
aerian al armatei germane împotriva Poloniei este 
rapid şi devastator. Oraşele şi populaţia civilă sunt 
bombardate masiv, iar avansul trupelor este atât de 
rapid încât Hitler insistă asupra lui Stalin să intre şi 
trupele Armatei Roşii în Polonia și să ocupe zonele ce 
le revin conform protocolului secret. Stalin îl primeşte 
la Kremlin pe von Schulenburg în ziua de 17 
septembrie şi îl anunţă că Armata Roşie încalcă tratatul 
sovieto-polonez de neagresiune încheiat în anul 1932 şi 
va invada Polonia Orientală în aceeași zi. Armata Roşie 
întâmpină o slabă rezistenţă şi, în 21 septembrie, 
armatele germane şi sovietice intră în contact într-o 
atmosferă entuziastă la est de zona de demarcaţie 
stipulată în protocolul secret. Trupele germane se 
retrag pe linia de demarcaţie şi are loc o defilare 
comună la Brest-Litovsk. Polonia era deja împărțită. , 
împreună cu tezaurul Băncii Naţionale a Poloniei şi cu 
un număr de unităţi ale armatei poloneze. Hitler 
intenţionează să lase un stat fantomă polonez în jurul 
Varşoviei, în timp ce Stalin nu este de acord. EI îi 
propune Germaniei să îi cedeze provincia Lublin, în 
schimbul primirii Lituaniei întregi. Pe 27 septembrie 
1939, von Ribbentrop soseşie la Moscova, încep 
negocierile în aceeași zi şi se încheie a doua zi, 28 
septembrie, printr-un tratat de "delimitare a 
frontierelor şi de prietenie” în cinci puncte şi trei 
protocoale secrete. Prin invazia Poloniei Orientale și 
prin acest tratat, regimul totalitar sovietic a devenit, de 
facto, partener de război al naziștilor în politica lor de 
reîmpărţire a lumii. 

Dintre cele trei protocoale secrete, primul se referă 
la strămutarea populaţiei de naţionalitate germană din 
zona sovietică în zona germană şi reciproc; al doilea 
confirmă că Lituania trece în zona sovietică, în timp ce 
provincia Lublin, în zona germană; al treilea stipulează 
hotărârea celor doi parteneri de a nu tolera pe 
teritoriile lor nici un fel de agitaţie poloneză ce ar afecta 
teritoriile celeilalte părţi. ”Vor înăbuși pe teritoriile lor 
orice semn al unei răzvrătiri şi se vor informa reciproc 
cu privire la măsurile ce se impun pentru îndeplinirea 


acestui obiectiv”28. Imediat, Gestapo-ul şi NKVD-ul 
încep discuţiile privind acţiunile comune împotriva 
oricărei forme de rezistenţă poloneză. Cele două ţări 
publică în aceeaşi zi o declaraţie comună care 
precizează faptul că în urma lichidării statului polonez, 
s-au pus "bazele unei păci durabile în Europa 
Orientală”, care va servi interesele celor două popoare 
şi va pune capăt războiului dintre statul German cu 
statele Angliei și Franţei. Dar, culmea cinismului, se 
declară că "dacă, totuşi, eforturile celor două guverne 
n-ar conduce la rezultatul scontat, atunci ar exista o 
dovadă că Anglia şi Franța poariă întreaga 


responsabilitate a continuării războiului”29. La scurt 
timp după declaraţia de mai sus, guvernul sovietic îi 
cere guvernului finlandez, la începutul lunii noiembrie, 
să cedeze Uniunii Sovietice o parte din provincia 
Karelia cu graniţa situată la circa 3o km de metropola 
rusă, Leningrad (azi Sankt Petersburg). Guvernul 
finlandez refuză, guvernul sovietic denunţă la 28 
noiembrie pactul de neagresiune sovieto-finlandez și, 
la 30 noiembrie 1939, Armata Roşie atacă Finlanda la 
ordinul lui Stalin, tocmai el care, prin tratatul sovieto- 
german din 28 septembrie, acelaşi an, afirma că prin 
lichidarea Poloniei, s-au pus "bazele unei păci durabile 
în Europa Orientală”. Deşi cu pierderi considerabile 


(circa 100.000 de morţi şi 150.000 de răniţi)30 pentru 
un război cu un stat atât de mic, Armata Roşie iese 
învingătoare și la 12 martie 1940, Finlanda semnează 
tratatul de pace de la Moscova, cedând provincia 
Karelia (circa 10% din teritoriu şi 12% din populaţie)31, 
care este anexată de acum Uniunii Sovietice. 

Politica lui Stalin de trecere de la antinazismul 
declarat la alianța mascată la început, apoi deschisă cu 
statul nazist al lui Hitler, pune în derută partidele 
comuniste din ţările europene coordonate de un 
Komintern îndrumat chiar de bolşevismul stalinist. În 
Franţa, unde curentul comunist era cel mai puternic, 
sentimentul anticomunist al francezilor creşte 
exponențial şi Partidul Comunist Francez care, în vara 
anului 1939 avea peste 250.000 membri, se vede 
dizolvat la 26 septembrie 1930 şi intră în 
clandestinitate, după ce, în prealabil, cotidienele 
comuniste L'Humanite și Ce Soir fuseseră interzise 
deja din 26 august 1939 de guvernul francez. Numărul 
membrilor scade la câteva mii. Cu toate acestea, în 

clandestinitate fiind, el promovează în continuare 
politica Moscovei. De altfel, Partidul Comunist 
Finlandez promova o politică antinaţională, fiind de 
partea Moscovei chiar şi în perioada atacului sovietic 
de ocupare a unei părţi importante din propria ţară. 
Partidul Comunist Român fusese deja interzis şi era în 
clandestinitate de la 5.04.1924, din cauza politicii sale 
antinaţionale direcționată de Komintern şi implicit de 
Kremlin de dezmembrare a statului român. Deşi 
sentimentul anticomunist a crescut şi în celelalte ţări 
europene, motivaţia fiind evidentă, totuși partidele 
comuniste au continuat promovarea politicii 
antinaţionale, cinice şi mincinoase a Moscovei. 

După ocuparea părţii orientale a Poloniei, Armata 
Roşie şi NKVD-ul sovietic declanşează teroarea: în 
câteva zile, sunt luaţi prizonieri circa 230.000 de 
persoane; jumătate dintre ei, fiind consideraţi 
ucraineni şi bieloruşi, sunt eliberaţi; alţii, circa 30.000, 
sunt deportaţi, iar mulţi alţii, fiind consideraţi de acum 
cetăţeni sovietici, sunt încorporaţi forţat în Armata 
Roşie. Zona este împărţită în două părţi, una alipită 
Republicii Sovietice Ucrainene, cealaltă, Republicii 
Sovietice Bieloruse. Sunt deportaţi, în mai multe 
rânduri, circa 800.000 persoane (conform datelor 
guvernului polonez din exil) şi ucise peste 440.000 de 
persoane în perioada dintre 17 septembrie 1939 şi 22 


iunie 194132. În primăvara anului 1940, conform unui 
ordin secret dat de Stalin la 5 martie 1941, aproximativ 
22.500 de cetăţeni polonezi au fost executaţi în trei 
locuri diferite (cunoscutul masacru de la Katyn), 
majoritatea celor ucişi fiind capturați ca prizonieri de 
război în timpul războiului polonez de apărare din 
toamna anului 1939, dar printre cei executaţi se aflau şi 


numeroşi civili33. Este de remarcat faptul că 
atrocitățile regimului sovietic au fost reluate în 1944- 
1945 şi după, odată cu revenirea Armatei Roșii în 
zonele ocupate în anul 1939. Strânsa colaborare dintre 
Stalin şi Hitler continuă şi în anul 1940, printr-un 
acord comercial foarte important în care Germania se 
angaja să livreze Uniunii Sovietice "mari cantităţi de 
material industrial şi militar - inclusiv un crucişător -, 
în schimbul cărora Uniunea Sovietică va da Germaniei 
milioane de tone de cereale, sute de mii de tone de 
petrol şi zeci de mii de tone de minereuri rare, 
indispensabile industriei aeronautice (mangan, 


platină)”34. La 10 mai 1940, trupele germane atacă 
Franţa, ocupă fulgerător partea de nord şi coasta 
Atlanticului, inclusiv zona Canalului Mânecii, iar la 22 
iunie, prin armistițiul de la Compigne35, Franţa 
capitulează. La 12 iunie 1940, Churchill, Primul 
Ministru al Marii Britanii îi ordonă lui Stafford Cripps, 
ambasadorul Marii Britanii la Moscova, să îi transmită 
lui Stalin un mesaj prin care să-l avertizeze asupra 
ambițiilor expansioniste ale lui Hitler, declarându-se 
disponibil la alte discuţii pe această temă. Stalin 

respinge categoric astfel de discuţii şi, mai mult, la 13 
iulie, după capitularea Franţei, îi transmite lui von 
Schulenburg un lung document în care reconstituie 
detaliat întreaga conversaţie dintre Cripps şi Stalin, 
adăugând printre altele că relaţiile dintre Uniunea 
sovietică şi Germania "nu se bazează pe circumstanţe 
trecătoare, ci pe interesele naţionale fundamentale ale 


celor două țări”36. Molotov şi Stalin îl felicită imediat 
pe Hitler pentru strălucita victorie din Franţa, şi, 
pentru a ocupa cât mai rapid teritoriile stipulate în 
protocolul anexă strict secret al Pactului Ribbentrop- 
Molotov din 23 august 1030, Armata Roşie invadează 
Lituania la 15 iunie 1940, iar la 16 iunie, Letonia şi 
Estonia, acestea devenind republici ale U.R.S.S. la 6 


august 104037. Este instituită teroarea în teritoriile 
ocupate, cu mii de execuţii, zeci de mii de arestări şi 
deportări în diferite zone ale U.R.S.S., fenomenul 
accentuându-se considerabil, începând cu iarna anilor 
1944-1945, odată cu revenirea Armatei Roşii în aceste 


teritorii38. Pentru a îndeplini cerinţele aceluiaşi 
protocol anexă strict secret, Stalin, în înţelegere cu 
Hitler, abordează şi problema teritoriilor românești. 
Prin canale diplomatice, la 2 iunie 1940, guvernul 
German aduce la cunoştinţă guvernului Român faptul 
că, pentru a beneficia de garanţii de securitate din 
partea Reich-ului, trebuie să ia în consideraţie 


negocieri prealabile cu Uniunea Sovietică39. Este de 
precizat că Marea Britanie şi Franţa garantaseră 
securitatea graniţelor României, dar Franţa capitulase 
în faţa Germaniei la 22 iunie 1940, iar Marea Britanie 
îşi retrăsese ultimele trupe din Europa, astfel încât 
garanţiile de securitate nu mai aveau nici o valoare, 
România fiind complet descoperită, 

Pe 24 iunie 1940, ministrul de externe german, 
„Joachim von Ribbentrop, fusese informat de partea 
sovietică privind intenţiile sale referitoare la Basarabia 


şi nordul Bucovinei40, iar Ribbentrop i-a răspuns pe 
25 iunie, arătându-se surprins de pretenţiile sovietice 
în ceea ce priveşte nordul Bucovinei, deoarece acest 
teritoriu nu fusese menţionat în niciun fel în protocolul 
secret al pactului semnat la Moscova în 23 august 


193941. După cum se poate constata din conţinutul 
răspunsului, Ribbentrop s-a arătat îngrijorat în mod 
special de soarta etnicilor germani minoritari din 
Basarabia şi nordul Bucovinei, precum şi de zonele 
economice petrolifere şi agrare din România. Despre 
populaţia locală majoritară de naţionalitate română 
din aceste zone, nimic. În plus, având în vedere 
interesul german de ordin economic, sugerează 
autorităţilor sovietice ca acţiunea de cedare a 
provinciilor să se facă paşnic, fără conflict 
armat:”Pentru o rezolvare a problemei Basarabiei, 
conducerea Reich-ului este de părere ca, pe tărâmul 
înțelegerii din partea Uniunii Sovietice, să se facă totul 
pentru o rezolvare paşnică cu conducerea română în 

problema Basarabiei. Conducerea Reich-ului ar fi 
pregătită, în spiritul înţelegerii de la Moscova, să 
sfătuiască conducerea română pentru o clarificare 
paşnică a problemei Basarabiei, în sensul rusesc”. Pe 
26 iunie 1940, la ora 22:00, Comisarul poporului 
pentru afaceri externe al URSS, Viaceslav Molotov, i-a 
prezentat ambasadorului României la Moscova, 
Gheorghe Davidescu, un ultimatum prin care i se cerea 
României „retrocedarea” Basarabiei şi „transferul” 
părţii de nord a Bucovinei către Uniunea Sovietică 


până la 28 iunie42. România s-a văzut complet izolată, 
sfatul guvernelor de la Berlin şi de la Roma fiind acela 
ca guvernul român să accepte pretenţiile sovietice 
pentru evitarea unui conflict armat cu U.R.S.S în zonă. 
Răspunsul guvernului român, transmis în aceeaşi zi, 
seara, invita guvernul sovietic la discuţii pe marginea 


celor solicitate+3, dar guvernul sovietic se arată 
oarecum iritat şi transmite un al doilea ultimatum pe 
27 iunie44 prin care cere imperios ca până la 28 iunie, 
trupele române să părăsească zonele menţionate, 
acestea fiind înlocuite de trupele sovietice. În 28 iunie, 
guvernul român acceptă termenii ultimatului cu 20 
voturi peniru, 6 împotrivă și o abţinere, cedând 
Uniunii Sovietice, Basarabia şi nordul Bucovinei45. 
Prin acest act, România pierde o importantă zonă cu o 


suprafaţă de 52.762 Km2 46. Românii iau act de acest 
eveniment cu profundă revoltă şi tristeţe, considerând 
ziua de 28 iunie 1040 ca o zi de doliu naţional. În acea 
zi, numeroşi trecători pe străzile din Bucureşti se 
opresc şi îngenunchează în semn de doliu, după cum 


arată următoarea fotografie a timpului47. 

Încurajate de succesul ultimatelor sovietice, 
guvernele de la Budapesta şi Sofia intensifică 
demersurile pe lângă guvernul german privind 
revendicarea unor teritorii ale României. Fiind vechi 
aliaţi ai Germaniei, guvernul german le asigură sprijin, 
în timp ce şi guvernele sovietic şi italian al lui Benito 
Mussolini sunt de partea lor şi le încurajează. Şi astfel, 
prin Diktatul de la Viena din 30 august 1040, Ungaria 


hortistă ocupă nordul Transilvaniei (43.492 Km2)48, 
iar prin Tratatul de la Craiova din 7 septembrie 1940 
are loc cedarea Cadrilaterului dobrogean (7.142 


Km2)49 către Bulgaria vecină. Din cauza presiunilor 
exercitate asupra României de cei doi mari aliaţi, 
Germania şi Uniunea Sovietică, precum şi din cauza 
unei politici, poate mai puţin abile, a guvernului român 
din perioada aceea, România pierde în vara anului 


1940, un teritoriu în suprafață de 103.396 km?. Cu 
toate acestea, luând în calcul amenințările repetate ale 
marelui vecin de la răsărit, precum şi a relaţiilor 
istorice tensionate cu acesta, guvernul român a 
considerat că duşmanul cel mai redutabil al României 
din acea perioadă era Uniunea Sovietică şi, în 
consecinţă, a intensificat demersurile de apropiere şi 

alianţă cu Germania. Între timp, apar şi se intensifică 
disensiunile dintre Moscova şi Berlin. Printre acestea, 
se pot menţiona: în contextul succeselor zdrobitoare 
ale armatei germane, Stalin se consideră tot mai mult 
un aliat de mâna a II-a, fapt întărit şi prin semnarea de 
către Germania, la Berlin, în 27 septembrie 1940, a 
unui pact tripartit cu Italia și Japonia50, fără Uniunea 
Sovietică şi, cu toate asigurările de prietenie stipulate 
în scrisoarea din 13 octombrie a lui Ribbentrop trimisă 
“dragului [său] domn Stalin” prin care își exprima 
dorinţa de a vedea instaurându-se în lume o ordine 
nouă, îndreptată împotriva democraţiilor 


plutocratice”5l, invitându-l pe Molotov la Berlin, 
gestul totuşi fusese făcut; în vizita de la Berlin din 12 și 
13 noiembrie, Molotov încearcă, fără succes, să obţină 
asigurări de la Hitler cu privire la dorita influență 
sovietică în România şi Bulgaria; în discuţiile din 
aceeaşi vizită, Hitler considera Anglia deja învinsă, în 
timp ce Stalin aprecia forţele importante din 
Mediterana şi din strâmtori ale Angliei. La acestea, se 
adaugă şi altele, care amplifică neîncrederea şi 
disensiunile, conducând la ruptura totală prin 
declanşarea atacului Uniunii Sovietice de către 
Germania la 22 iunie 1941 în cadrul operaţiunii 


Barbarossa5?. 

Guvernul român, condus de mareşalul Antonescu, 
hotărăşte participarea armatei române alături de 
Germania la războiul antisovietic cu convingerea că, 
prin înfrângerea Uniunii Sovietice, Basarabia, nordul 
Bucovinei şi Ţinutul Herţa vor reveni la patria 


mamă93; Ungaria şi Bulgaria fiind adversari 
incomparabili mai slabi, contau mult mai puţin. Ce a 
urmat după aceea, a constituit şi constituie în 
continuare teme de studiu şi cercetare pentru mii de 
cercetători din întreaga lume cu lucrări cuprinse în 
sute de volume. După succesele fulgerătoare şi 
înaintarea rapidă a trupelor germane, române și 
italiene în teritoriul Uniunii Sovietice, apare 
contraofensiva trupelor sovietice şi ale forţelor aliate 
pe mai multe fronturi, victoria de la Stalingrad, 
lovitura de stat de la 23 august 1944 cu demiterea şi 
arestarea lui Ion Antonescu, încetarea imediată a 
colaborării României cu Puterile Axei şi începerea 
tratativelor de armistițiu cu forţele aliate şi de 
colaborare militară cu Uniunea Sovietică, precum şi de 
continuare a războiului spre vest până la înfrângerea, 
sinuciderea lui Hitler şi capitularea Germaniei la 9 mai 
1945 şi a Japoniei la 15 august 1945. Prin Conferinţele 
de la Teheran (28.11-1.12 1943) şi de la Yalta (4-11 
februarie 1944), prin victoria forţelor aliate asupra 
forţelor axei cu capitularea Germaniei și Japoniei, 
urmate de Tratatele de Pace de la Paris semnale la 10 
februarie 1947, jumătate din Europa Centrală trece sub 
jurisdicţia Uniunii Sovietice, statelor li se impun forţat 
regimuri de dictatură crudă a proletariatului şi se 

instituie cortina de fier care va dura aproape o 
jumătate de secol. România pierde Basarabia, nordul 
Bucovinei, Ţinutul Herţa şi Cadrilaterul, dar 
recuperează nordul Transilvaniei. Se dovedeşte că 
urmările acestei perioade sunt greu de îndepărtat chiar 
şi astăzi după 26 de ani de la eliminarea regimurilor 
dictatoriale comuniste din Europa. 

Cine a fost Doamna Bălașa 


Şi Doamna Elina a lui Matei Basarab, şi succesoarea 


ş>» 


demnităţii de "”Doamnă”, Doamna Bălaşal, au trăit 
relativ puţin. Doamna Elina a murit la 55 ani, cu zile 


deci, Doamna Bălașa, la 45 de ani2. Considerând că au 


murit din cauze naturaleă, înaintăm rezervat 
presupunerea că în Ţările Române la acea perioadă 
constanta longevităţii la femei era de aproximativ 60 
de ani, cauzată în parte de ereditate, în parte de 
condiţiile sociale care, chiar dacă erau favorabile la 
curţile domnești, nu aveau, chiar în secolul XVII, nici 
reflexul, darmite constanta igienei în cele mai mici 
amănunte, ca astăzi. Doamna Bălaşa a fost o 
principesă luminată, domnitoare în mica renaştere 
românească pe care Doamna Elina o exercitase — în 
dreapta, bineînţeles, a soţului ei —, garantând-o acum 


şi continuând-o4, probabil cu greutate, deoarece între 
1653 şi 1655 ţara a fost măcinată de războiul intern 
provocat de seimeni. Cu siguranţă că amândouă se 


cunoşteauD, era în ritualul Doamnelor din Țara 
Românească să invite la masă nevestele marilor boieri, 
separat, în sufrageria din spatele marii săli unde 


Domnul cu boierii prăznuiau când acesta-i invita6. 


Lucrurile pot sta şi invers, Doamna Elina putând s- 
o ignore, deoarece jupâneasa Bălaşa era nepoata 
fostului ban al Craiovei din 1631, Pătraşcu Boul, 
cumnatul domnitorului Leon Tomşa (1629-1632) care 
îl trimite să-l asedieze pe Matei Basarab retras la 


mănăstirea Tismana?7. Chiar la curtea lui Leon Vodă, 


opinează Sever Zotta8, s-ar fi cununat Bălașa cu 
postelnicul Constantin şerban. Era la curent cu politica 
de ctitorii a Elinei şi a imitat-o, poate, indirect. De la 
Doamna Bălaşa, căreia îi reveneau anual, ca şi 
înaintaşelor ei, redevenţe de o mie de galbeni de la 


minele din Vilcea, ne-a rămas „Casa Bălaşa” din 
Târgovişte, singura boiniţă, apoi şcoală, care a răzbit 
până la noi în forma origială10. Tot ea a mărit biserica 
mică din Curtea Domnească de la Târgovişte, Sfânta 
Vineri, adăugându-i pridvorul unde a fost şi 


(re)inhumatăli. A refăcut fundamental biserica 
mănăstirii Jitianul2, fiind amintită de Letopiseţul 
cantacuzinese ca ctitoră principală, închinând-o încă 
din timpul amplei reconstrucţii a mănăstirii athonite 


Sfântul Pavell3. A ctitorit, se pare, schitul Păuşa, „de 
sub muntele cel mare al Coziei, cu hramul Sf. 


Arhangheli” 14. Nu cunoaştem, ca de alfel la aproape 
niciun Domnitor medieval, intimitatea reală cu soţul ei 


încoronat15, Cert este că Doamna, de vârstă egală cu 
soţul ei, i-a fost alături în cele patru luni de captivitate 
la Târgovişte, când seimenii răsculați îl suduiau pe 

Domn, îl baijocoreau, încât disperat, spune cronicarul, 
acesta „căuta cu ochi ca un dobitoc, şi la unii, şi la 


alţii”16. Axinte Uricariul este singurul cronicar care 
consemnează că Bălaşa, proaspătă Doamnă, îşi 
însoţeşte soţul — nu era obligatoriu — de la Târgovişte 
la București pentru primirea steagului de investitură 
trimis de sultanul Mehmed IV „la Podul Hrizii, din jos 


de Plumbuita”17. Paul de Alep îi surprinde fugitiv, 


cununând la Târgovişte boieri tineri!8; bănuim că nu 
doar din protocol, ci şi din omenie. Singurul document 
păstrat care emană o umbră de tandreţe este cel prin 
care Domnul dă comandă negustorilor din Braşov să-i 


aducă, pentru Doamna, două trăsuri domneşti!9. 


Doamna era religioasă20, patriarhul Macarie o 
spovedea şi o dezlega mereu, amândoi soţii 


îngenunchind sub epitrahilul lui?2l. Paul de Alep a 
văzut-o în viaţă pentru ultima dată în Duminica 
Lăsatului-sec de Brânză din 1657, ea murind pe 12/22 


martie acelaşi an22. Bălașa rămâne o figură discretă 
între Doamnele române. Ni s-a păstrat pisania de pe 
bolniţa de la Târgovişte: „Aceste chilii făcutu-le-au 
Doamna Bălaşa a lui lo Costandin B(a)s(arab) Voevod 
la sf(ăn)tu i dumnezeiescu hram Preapadoamna 
Paraschiva, ca să le fie dumnealor pomeană, şi 
părinţilor dumnealor, Io Şărbanu Voevod i gosp(o)jda 
eg. Elina, i jupanu Necolachi biv Stolnic i jupaniţa eg. 
Elina, ca să fie de odihnă creșştinilur cari cad în nevoe, 
cei ce scap la sf(ă)nta beserecă, -— să fie pomeană în 


veac (s-a scris în luna lui Iunie 5 zile anul 7164) l”23. 

Memoria Doamnei Bălașa a stăruit destul de mult în 
mentalul acelei epoci, o Doamnă pioasă şi discretă, 
stinsă prematur. Bălașa, nume moldovenesc, avea să 
fie împrumutat de acum înainte de fiicele boierilor 
munteni. Avem deja o fină domnească, Bălașa, fiica 
marelui postelnic Neagoe Săcuianu, boier credincios 
domnului24, mătuşă la rându-i viitorului martir 
ortodox Ianache Văcărescu care, printre numeroşii lui 
copii, avea trei cu numele Constantin, Bălașa şi 


Barbu25 — Barbu, în propunerea genealogistului Şi. D. 
Grecianu, ar fi fost copilul cuplului domnesc, copil care 
nu a trăi mult —, coincidenţă, probabil, deloc 
întâmplătoare. O a doua — de data aceasta ilustră prin 
tragedia morţii părintelui ei şi a curajului de a-i reface 
memoria într-un timp fanariot, este Domnița Bălaşa, 
fiica domnitorului Constantin Basarab-Brâncoveanu. 
Interesant, Domnița Bălaşa a avut o cumnată 
moldoveancă tot Bălașa, soţia timp doi ani a fratelui ei, 


Ştefan, răpusă de boală în 171126. O ştire surdă27 ne 
împinge obligatoriu către o ipoteză destul de credibilă: 
cuplul domnesc botezase şi pe Bălaşa, copilul viitorului 

mare vornic (1670-1672) Gheorghe Rodoş din 
Drugăneşti. Drugăneştii, aflaţi mai în amontele 
Sabarului, relaţionau la o distanţă nu prea mare de 
Tântava natală a lui Vodă, deci, probabil, cei doi se 
cunoşteau încă de mai înainte. Bălașa s-a căsătorit cu 
Matei Cantacuzino, agă şi diplomat, mort în floarea 
vârstei, şi a ctitorit în 1688 biserica din Filipeştii de 
Pădure, cea de-a doua — acum, după propunerea lui 
Ştefan Balş din restaurarea 1963-1968 — după ctitoria 
Bălaşei Doamna de la Pitești, cu pridvor supraetajat ca 
soluţie arhitectonică. O coincidenţă onomastică sau 
mai mult? Vodă, pe când era serdar, îl cunocuse cu 
siguranţă pe tatăl lui Gheorghe, Vlad din Drugăneşti, 
mare căpitan de dorobanţi, mort în 1652 şi 
înmormântat în biserica Sf. Apostoli din Capitala 
Târgovişte, ctitoria neamului său. Prezumptiva fină, 
intrată apoi în marea familie a Cantacuzinilor, încerca 
să-i cultive amintirea Doamnei Bălașa inclusiv estetic. 

De altfel, cu toate că primii Cantacuzini — instigaţi 
de superioritatea fiicelor lui Radu Şerban (mai ales 
Elina, care chiar se judecase cu el înainte pe două sate) 
care-l vedeau pe fratele lor nelegitim, domnitorul 


Constantin Şerban (Basarab), drept un bastard28 — 
erau reticenţi vizavi de cuplul domnesc, semnal dat 
chiar de fostul mare postelnic Constantin Cantacuzino, 
retras din funcţii după domnia lui Matei Basarab la 
domeniul său rural, alţii, depărtaţi temporal de aceste 
mici trufii, au adoptat numele "Bălașa” la botezul 
nobililor lor copii. Este vorba despre o nepoată şi o 
strănepoată a marelui spătar Mihai Cantacuzino, 


botezate ”Bălașa”29. Probabil încă de pe timpul când 


era ispravnic de Piteşti30, viitorul domnitor 
Constantin Şerban botează (tot o probabilitate) copiii 
viitorului mare vistier Pârvu Vlădescu — piteştean şi el, 
prin căsătoria cu Anca, fiica lui Ivan şufarul de aici — 


Șerban, Constantin şi Bălaşa3L. 

Sfârşitul rapid al Doamnei Bălaşa poate indica un 
detaliu foarte important în chestiunea care urmează. 
Luând în calcul două Doamne care nu au avut copii, 
adică Elina, a lui Matei Basarab, şi Bălaşa, a lui 
Constantin Şerban, succesoarea Elinei — care nu au 
avut şansa de a păstra prea mult copiii proprii, prima 
chiar deloc —, moartea timpurie a celor două Doamne 
poate explica şi maternitatea precară a defunctelor pe 
timpul — bineînţeles, pentru a evita o glumă proastă — 
când acestea irăiau. Doamna Elina a ales, alături de 


soţul ei încoronat, să înfieze pe Mateiaş32, fiul 
învățatului logofăt II Udrişte Năsturel, care, însă, a 
murit şi el de tânăr, îngrijorându-l şi mai mult pe Matei 
Basarab în planurile lui cu mult mai importante, citeşte 
politice, de asigurare a descendeţei la tron. 
Deocamdată — luând în considerare colecţia D.R.H. B 
care în câteva zeci de ani a ajuns doar la anul 1656 — nu 
cunoaştem aproape nimic documentar cu privire la 
copilul viitoarei doamne  Bălaşa, acest fapt 

împingându-ne, în pofida unei şi-aşa slabe şi false 
informaţii picturale, să emitem absolut — şi grăbit, vom 
vedea -— că cuplul domnesc nu a avut niciodată copii. 
Această ipoteză radicală şi, totodată, ispititoare, se 
sprijină totuşi pe trei argumente care pentru unii ar 
putea părea slabe. În primul rând totala tăcere despre 


subiect atât a Cronicilor Ţării, a pomelnicelor33, cât şi 
a lui Paul de Alep, tânăr şi curios până în cel mai mic 
amănunt — uneori obositor — a ceea ce vedea în Ţara 
Românească, mai ales la curtea lui Constantin Șerban. 
Menţionăm că Jurnalul de călătorie al acestui tânăr 
călător este traversat dezinvolt de o lipsă acută de 
prudenţă, acum benefică istoriografic. Dacă ar fi văzut 
copilul domnesc, l-ar fi descris. Dacă cuplul domnesc 
ar fi înfiat un alt copil, ar fi menţionat. Dacă la palat ar 
fi persistat evocarea — chiar și interzisă, ca secret de 
stat — că, pe cînd era numai boier de ţară sau, mai apoi, 
serdar, domnitorul ar fi avut un copil care a murit de 
mic, Paul de Alep, puber şi „inconştient”, ar fi notat cu 
siguranță, mai ales că scria într-o limbă necunoscută, 
credem, chiar şi marelui erudit Udrişte Năsturel, 
contemporan cu el. Al doilea argument este regretul 
banului Mihai Cantacuzino cu privire la Constantin 
şerban Vodă: „a murit mâhnit, nerămânând dintr-însul 


nici fii, nici fiice”34, Această informaţie suportă două 
interpretări. Prima, aceea că vodă nu a avut deloc copii, 
a doua, aceea că un posibil copil al lui Vodă din 
iconografie a murit înaintea tatălui. Un al treilea 
argument este dacă nu o regie de palat, cel mult o 
distorsionare până la fals pe care pictorii de biserici 
(„zugravii”), „integratori”, au practicat-o de veacuri, o 
speculație simplă şi involuntară în idilismul ei, dar 
care, din secolul al XIX-lea, i-a împărţit principial pe 
istorici în două tabere adverse şi irevocabile. 
Menţionăm că nicio sursă picturală nu este credibilă, 
nici cea de la Dobreni, nici cea din București, situaţie 
demonstrată rezonabil de către Stelian şi George 


Metzulescu care, într-un articol neutru şi coerent35, 
închid subiectul —probabil pentru mult timp de acum 
înainte —, argumentând în favoarea opțiunii „Barbu”, 
informaţie oferită de Şt. D. Grecianu, marele 
genealogist român. Rămâne să dezbatem cealalaltă 
teorie, antagonică total propunerii de mai sus — niciun 
copil domnesc —, ipoteză despărțită, la rându-i, în 
două, după genul ipoteticului „cocon”: Barbu sau 
Bălașa. Este vorba despre chestiunea enigmatică a 
copilului înfăţişat pe racla de la mănăstirea Bistriţa- 
Vâlcea, singurul izvor istoriografic obiectiv3€, probă 
mai mult decât satisfăcătoare pentru a răsturna toată 
propunerea de mai sus. 


Prima saţie a lui Constantin Şerban, fiica stolnicului 
moldovean Nicolachi Ralli şi a Mariei (de fapt Ilina, vezi mai 
jos), fiica lui Toader Boul, vistierul Moldovei. Constantin, 
vezi Nicolae Stoicescu, Dicţionar al marilor dregători din 

Țara Românească şi Moldova. Sec. XIV-AVII, Bucureşti, 
1971, p. 353 şi p 422. O informaţie aparent contradictorie ne 
oferă pomelnicul mănăstirii Bistriţa-Vâlcea, care prezintă ca 
soţie a lui Constantin Şerban pe Bălaşa Ilina Rale Nicolache, 
cu ”Ilina”, al doilea prenume, vezi Grigore Tocilescu, 
Raporturi asupra câtorva mănăstiri, schituri şi biserici din 
țară, 1887, p.199. Ori Ilina este chiar mama Bălaşei, vezi 
Nicolae Iorga, Inscripţii din bisericile României, vol. 1, 
fascicula I, p.112, adevăratul izvor. Constantin Şerban era 
prin Safta (Elisabeta), mătuşa Bălaşei care a trăit peste 80 de 
ani, nepotul domnitorului Moldovei, Gheorghe Ştefan (1653- 
1658), zis şi Burduja-Vodă (burduful, grasul, pântecosul). 
Ion Neculce în „O samă de cuvinte”, glava XXXI (lon 
Neculce, Opere, ed. Gabriel Ştrempel, Ed. Minerva, 1982, 
p.182) consemnează bârfa că Safta aceasta, viitoare Doamnă 
a Moldovei, a fost a doua soţie a lui Gheorghe Ştefan, rămas 
văduv, că nu era de neam mare şi că, de fapt, acesta, odată, 
s-a suit în trăsura ei pe care a ghidat-o la casa lui unde a 
cerut-o de nevastă. În exilul polonez a părăsit-o, obligând-o 
să se întoarcă în Moldova, apoi şi-a luat o amantă nordică, 
Stefana Mihailova. Aceasta din urmă îi va aduce din Stetin, 
Suedia, osemintele la mănăstirea Caşin (Alexandru 
Papadopul Calimah, Despre Gheorghie Ştefan Voevod 
Domnul Moldovei, Bucureşti, 1886, p. 97-103.). Radu 
Popescu în Istoriile domnilor Ţării Româneşti, ed. N.. 
Simache şi Tr. Cristescu, 1943, p.136, consemnează o bârfă: 
Safta, mătuşa Bălaşei, fusese abuzată de Domnitorul Vasile 
Lupu, ştire preluată şi dezvoltată apoi de poetul Dimitrie 
Bolintineanu în drama istorică în 5 acte Ştefan Gheorghe 
Vodă sau Voi face Doamnei tele ce ai făcut tu jupânesei 


mele, Bucureşti, 1868). 


2Nicolae Iorga, op. cit., p.110. S-a căsătorit, deci, la 18 ani. 
Probabil a fost singura fiică a părinţilor ei. A avut patru 
cumnaţi, Alexandra şi Radu-Mihail-Tântăveanu, din partea 
mamei naturale a soţului ei, şi, din partea tatălui natural al 
aceluiaşi, pe nobilele fiice ale lui Radu Şerban-Vodă, Ancuţa 
şi Elena. 


30 ştire surdă ne indică o stare deficitară a sănătăţii unei 
mari oficialități de la Curte. În mai 1657, la două luni după 
moartea Doamnei, proaspătul văduv, Constantin Şerban, 
trimite o slugă a doctorului său personal după leacuri la saşii 
din Braşov. Acelaşi doctor o va fi îngrijit şi pe fosta Doamnă, 
Bălaşa. Vezi D.I.R., vol. XV, partea II, Bucureşti, 1913, 
p.1258, nr. MMCCCALVI. 


4P.P.Panaitescu, Începuturile şi biruinţa scrisului în 
limba română, Bucureşti, Editura Academiei Republicii 
Populare Române, 1965, p. 228, vedea fenomenul de 
românizare a culturii scrise în Ţările Române la mijlocul 
secolului XVII ca pe o formă de “luptă de clasă” a boierimii 
mari pentru autohtonism, împotriva curentelor turceşti, 
greceşti, calvine şi catolice transilvănene. Departe de orice 
politizare, acest fenomen s-a putut produce numai pe fondul 
stabilităţii politice şi economice de sub Matei Basarab. 


5Singura legătură păstrată, documentar vorbind, este 
trecerea a trei sate din judeţul Romanați, cu tot cu rumâni, 
după moartea Elinei, în posesia Bălaşei — de aici deducţia 
existenţei unei cote părți din bunurile şi averea domnească 
soţiei Domnitorului, inalienabilă şi transmisibilă direct 
următoarei Doamne în funcţie. Marele pitar Nicula 
Glogoveanu îi cumpără Doamnei Bălașa aceste sate, îi dă 
banii oficial, în marele divan, fapt posibil legal numai prin 

faptul că Doamna Elina le cumpărase fără a şti că ele sunt 
într-un litigiu mai vechi, vezi Catalogul documentelor Țării 
Româneşti, vol. IX, 1657-1659, Arhivele Naţionale ale 
României, Bucureşti, 2012, doc. 471 (în continuare, 
C.D.ȚIR.). 

SRitual păstrat şi de ea. În Joia Înălţării din 1654, la curtea 
domnească din Târgovişte, după Liturghie, Domnul 
Constantin Şerban a luat masa, după obicei, în sufrageria de 
vară, o terasă mare, deschisă, iar Doamna Bălaşa invita 
marile boieroaice, care coborau pretenţios din trăsuri, în 
sufrageria din interior. La fel şi de Boboteaza lui 1657, când — 
spune cronicarul —, potrivit obiceiului, mulţi copiii erau 
botezați în apa rece a Ialomiţei. Vezi Călători străini despre 
Țările Române, vol. VI, Editura Ştiinţifică şi Enciclopedică, 
București, 1976, p. 144 şi p.161. 

7Nicolae Stoicescu, op. cit., p. 353. 


8sever Zotta, O colecţie veche de spiţe de neam, Revista 
Istorică, nr. 1-3, 1927, p.50. 
9Călători..., vol. VI, p. 141. 


1Orestaurată între anii 1969 şi 1974, alături de biserica 
mică, Sfânta Vineri, a doua necropolă a ei, vezi Cristian 
Moisescu, Târgovişte. Monumente istorice şi de artă, 
Bucureşti, 1979, p. 58. În 2012, arheologul Petru Diaconescu 
a descoperit că fundaţia e şi mai veche, aşezată pe fostul 
cimitir domnesc unde, surprinzător, s-a găsit şi mormântul 
unui turc. Pentru detaliu, vezi site-ul Cronica cercetărilor 
arheologice din România, cod RAN 65351.09. 


11Nicolae Iorga, op. cit., pp. 109-110, opinează că Sultana, 
ctitora mare a acestei foste biserici arse, e chiar Bălaşa 
Doamna, deoarece Mihnea al III-lea o reînhumează tocmai 
aici pentru că aici era ctitoria Bălaşei. Opinie contrazisă în 
parte (luăm în calcul şi posibilitatea rectitoririi) în 2012 de 
către arheologul Petru Diaconescu pe site-ul menţionat în 
nota precedentă, unde înaintează posibilitatea ca biserica să 
fie zidită la jumătatea sec. al XV-lea! Mai târziu, domnitorul 
Constantin Şerban avea să fie pictat la porunca lui 
Constantin Brâncoveanu în biserica mare domnească din 
aceeaşi curte, găsit fiind în pomelnicul cu ctitori şi dăruitori, 
Nicolae Iorga, op. cit., p.105. Soţia lui Constantin 
Brâncoveanu, Doamna Marica, văzând poate exemplul 
bolniţei Doamnei Bălașa, face la rându-i o bolniţă la 
mănăstirea Hurezi, ispravnic fiind chiar un personaj din 
cercul restrâns al slujitorilor ei, un anume Apostol, „vornic za 
doamnă”, pictat în biserica mare de la Hurezi, vezi Radu 
Creţeanu, Mănăstirea Surpatele în B.M.I., anul XLI, nr. 4, 
1972, p.15. Poate aşa se întâmplase şi la ctitoriile Doamnei 
Bălaşa, cu om domnesc personal ca diriginte de şantier. Un 
alt antecedent, propunem noi, în favoarea acestui drept de 
ctitorire, este însuși hramul. Cu ceva vreme în urmă Vasile 
Lupu plătise dările Patriarhiei Ecumenice, gest cu adânci 
reverberaţii în lumea creştină de atunci, fiindu-i dăruite, 
într-un fel de contrapartidă, moaştele Cuvioasei Paraschiva 
cea nouă din Epivat — Sfânta Vineri în tradiţia poporului 
român, de pe coasta Mării Marmara. Cultul, care, în 
dimensiuni reduse, era deja practicat şi la români, a crescut 
repede, printre noii închinători, putând fi şi soția serdarului 
Constantin zis Şerban, viitoarea Doamnă. Ca fiică de 
moldoveni, Bălaşa, pioasă precum o arată şi epitaful ei, nu va 
fi prins în Moldova, în 1641, aducerea cu alai a moaștelor 
Cuvioasei Paraschiva, căci era deja căsătorită în Muntenia, 
dar şi-a format cu siguranță un cult pe care, mai apoi, ca 


25 


ai aa a i ai i 











File de istorie 


Doamnă, l-a propus și ţării adoptive, începând cu această 
biserică. O motivaţie în plus la această pretenţie — repetăm, 
biserica este mai veche, dar Bălaşa Doamna a rectitorit-o — 
este şi inscripţia de pe prima casă de oaspeți şi spital rămasă 
din Ţara Românească, cu siguranţă nu prima cronologic cum 


ar crede unii, ctitorită tot de Bălaşa Doamna (Nicolae Iorga, 


op.cit., p.112). Textul anunţă că acele chilii de ospeţie şi de 
tratament Doamna le-a făcut pe seama bisericii Sf. 
Paraschiva, deci intuim că a fost un program mai amplu în 
curtea domnească de la Târgovişte: reînnoirea vechii biserici 
care purta alt hram şi zidirea lângă ea a unei vasiliade. 


12rectitorită, deoarece ea era deja ctitoria de referinţă a 
boierilor Craioveşti din secolul al XVI-lea. Pentru 
problematică, vezi şi Petronel Zahariuc, „Date noi despe 
ctitorii mănăstirii Jitianu (jud. Dolj) şi un document de danie 
pentru mănăstirea Sfântul Pavel de la Muntele Athos”, în 
Laurenţiu Rădvan (editor), Orașul din spațiul românesc 
între Orient şi Occident. Tranziţia de la medievalitate la 
modernitate, Editura Universităţii „Alexandru Ioan Cuza”, 
Iaşi, 2007, pp. 11-26. Paul de Alep arată că Doamna Bălaşa 
asigurase deja banii pentru (re)construcţie. Aşadar, cei doi 
ispravnici, Ghinea Brătăşanu vistier şi Udrişte vistier (cărora 
Nicolae Stoicescu le acordă principial — chiar de două ori, în 
Bibliografia..., vol. I, p. 391, şi Constantin Șerban, Editura 
Militară, Bucureşti, 1990, p. 50 -— şi calitatea de ctitori) sunt 
doar atât, şi nimic mai mult. Există foarte bine posibilitatea 
ca cei doi ispravnici să o termine mai mult sau mai puţin pe 
banii lor şi să oficilaizeze în 1658 că este refăcută de ei, vezi 
C.D.Ţ.R., vol. .IX , doc. 501. A se consulta şi V.Drăghiceanu, 
Mănăstirea Jitianu, în B.C.M.I., XXVII, 1934, p. 103. 
Devoţiunea Bălaşei pentru mănăstirea Jitianu începe, 
credem, încă de pe timpul adolescenţei, trimiterea fiind chiar 
faptul că unchiul ei, Pătrașcu Boul, era ban al Craiovei. 
Alături de mănăstirea Bucovăţ, Jitianu (sau mănăstirea de la 
Bălta Verde) erau incinte fortificate în care scăpa populaţia 
Craiovei la vreme de nevoie. 


13C.D.Ț.R., vol. VIII, doc. 1133. 


14Singura menţiune, preluată apoi şi de către Nicolae 
Stoicescu, este la Ion Ionaşcu, Catagrafia eparhiei Argeş la 
1824, Bucureşti, 1942, p. 11 şi p. XIII. O legătură probabil 
deloc întâmplătoare este și că pe valea Păușa-Stânișoara un 
piteştean, Gheorghe, mare clucer de arie, fiul lui Anghel, 
cupeţ din Piteşti, va ridica în 1747, pe vechea temelie a 
schitului Nucet, schitul Stânişoara de azi, cu hramul Sfântul 
Mare Mucenic Gheorghe, vezi Nicolae Stoicescu, 
Bibliografia localităţilor şi monumentelor feudale din 
România. I-Țara Românească (Muntenia, Oltenia şi 
Dobrogea). Vol. 2: M-Z, indici, Mitropolia Olteniei, 1970, p. 
598. 

15În pomelnicul mănăstirii Lawrow, Domnul nu o trece 
nici pe Bălaşa, nici pe copilul avut cu ea, vezi P.P.Panaitescu, 
Pribegia lui Constantin Şerban Basarab şi a lui Ştefan 
Petriceicu şi testamenturile lor, Bucureşti, 1939, în AARMSI, 
S.III, t. XXI, 1939, p. 397. 

16Istoria Țării Româneşti, 1290-1690. Letopiseţul 
Cantacuziesc, ed. C. Grecescu şi D.Simionescu, Bucureşti, 
Editura Academiei Republicii Populare Române, 1960, p. 
122. 

17 Axinte Uricariul, Cronica paralelă a Ţării Române şi a 
Moldovei. Vol 2, ediţia Gabriel Ştrempel, Bucureşti, Editura 
Minerva, 1994, p.56. 


— 2% — SI = 


18Călători străini..., vol. VI, p. 210. 

19C.D.Ț.R., vol. IX, doc. 25. 

20în Istoria Țării Româneşti..., ed. citată, p. 120, ni se 
păstrează menţiunea: “Şi alte multe bunătăţi şi odoară 
scumpe au făcut şi le-au împărţit pre la Sfetagora şi prin alte 
părţi”. De exemplu, dădea în 1657 Bisericii Domneşti din 
Târgovişte un teasc de imprimat argintat, vezi Nicolae Iorga, 
op.cit., p. 107, şi închina cu soţul ei moaştelor Sf. Nifon, 
aflate atunci la Curtea de Argeş, o lucrătură de care aminteşte 
tot Nicolae Iorga, op.cit., p. 153, fără să o detalieze. Paul de 
Alep descrie extaziat conacul de la Dobreni, un mic paradis, 
cu pereţii camerelor pictaţi cu sfinţi şi lupte, vezi Călători 
străini..., vol. VI, p. 209. 

2ICălători străini....., vol. VI, p.146. 


22Ibidem, p.173. Paul de Alep asistă la înmormântare şi o 
descrie minimal. Vezi în Călători..., vol. VIII, p. 383, o 
descriere amănunţită a înmormântării celei de-a doua soţii a 
lui Nicolae Mavrocordat, Porfira (Pulcheria Ciuki din 
Constantinopol) după şaizeci şi unu de ani, deci ceremonial 
identică. Se eliberau pe loc, necondiţionat, toate temniţele, 
inclusive criminalii, pentru a se ruga pentru sufletul 
răposatei. Mulțimea se îmbrăca de sărbătoare, la slujbă 
luând parte toţi preoţii din capitală (atunci Bucureştiul). 
Sicriul era purtat de boierii din Divan, capacul de către un 
căpitan (poate serdarul?). Urmau Domnitorul şi rudele, toţi 
în roşu., apoi Băneasa mare (soţia Marelui Ban, cel mai mare 
boier) cu marile jupânese, apoi un cortegiu de cinsprezece 
roabe bocitoare, despletite. Hainele negre, provizorii, erau 
cele vechi, vopsite special pentru înmormântări şi doliu. 

23Nicolae Iorga, op. cit., p. u2. 

24Virgil Drăghiceanu, Testamentul marelui ban Neagoe 
Săcuianu şi ctitoriile sale, B.C.M.I., XXVI, 1933, p.38, care 
dă un amănunt interesant: Bălașa, fina domnească, avea să 
se căsătorească peste un an, în 1657, cu Badea, clucer din 
Bucşani şi în acel an ispravnic de Craiova, dar şi ispravnic al 
mormântului Doamnei Bălașa răposată în acel an, vezi 
Stelian și George Metzulescu, Câteva lămuriri în legătură cu 
ctitorul catedralei patriarhale, B.O.R., anul LXXVI, 1958, 
nr. 9, p. 847. 

2ONicolae Stoicescu, Dicţionar..., p. 252. 

26rbidem, p. 366. 

27Ibidem, p. 183. 

28Ibidem, p. 136. 

29Ibidem, p. 141. 

3OMihail M. Andreescu, Istoricul mănăstirii Trivalea de 
la fundare până la 1800. Domeniul funciar şi fondul de 
documente, Bucureşti, 2001, p. 253, doc. 253, p. 293. 

31/bidem, p. 256. 

32Ibidem, p. 215. 

33Pentru pomelnicele actualei catedrale patriarhale, al 
mitropoliei din Târgovişte şi al bisericii Sf. Vineri tot de 
acolo, al bisericii din Dobreni, al mănăstirii Jitianu şi al 
bisericii Sf. Gheorghe din Piteşti, vezi trimiterile din Stelian 
şi George Metzulescu, op. cit., p. 856, nota 38. Pentru 
pomelnicul de la mănăstirea Lawrow din Ucraina actuală (pe 
atunci Polonia) unde, se pare, a fost prima dată înhumat 
Constantin Şerban Basarab — pomelnic ultim, în care 
domnitorul muribund nu trece nici pe prima lui Doamnă, 

Bălașa, nici pe posibilul copil avut cu ea, vezi P.P.Panaitescu, 
op. cit., p. 424. 

348. Zota, Ultima ştire despre Constantin Şerban 
Voevod, Revista Istorică, an XII, nr.7-9, 1926, p. 213. 

35Vezi nota 24. 

36Racla a fost recondiționată în 1011 de către frații 
Popescu, argintari, vezi Stelian şi George Metzulescu, op. cit., 
p. 859, nota 42, şi credem că nu s-a intervenit în favoarea 

turnării unui nou personaj lângă donatori, copilul lor. 
Această posibilitate exagerată, de altfel, nu ar fi rămas în 
picioare, deoarece avem mărturiile de secol XIX ale lui Al. 
Odobescu şi Grigore Tocilescu care au văzut racla şi copilul 
de lângă Doamna Bălașa. Turnarea lui în 1654-1656 (donația 
a fost făcută în 1656) nu poate da, din păcate, deducţia că 
acest copil trăia pe atunci, deoarece donatorii puteau 
comanda inserarea lui pe raclă pur şi simplu evocativ, de 
rememorare tip pomelnic. 


Motorsportul argeșean 
se conjugă la ... trecut (VII) 


Seini, o localitate oarecare, situată undeva în nord- 
vestul extrem. Între Baia Mare şi Satu Mare. Nici unul 
dintre aceste două oraşe nu se poate lăuda cu vreo 
contribuţie majoră la industria auto a României. 
Seini, cu atât mai puţin. Şi totuşi, în ciuda unor astfel 
de privaţiuni, localitatea pomenită a dat ţării doi 
mari campioni ai vitezei. Unul mai mare decât celălăt. 
Atât la propriu, cât şi la figurat. De cel mai mare 
dintre aceştia vom vorbi acum. Îl cheamă Victor 
Nicoară, e oşan şi are toate calităţile acestora. Dar, 
de mai bine de 40 de ani este piteştean. Cu acte şi 
familie. Altfel, nu intra în atenţia noastră. În plus, are 
atât de multe titluri, că le-a pierdut numărul. Pe la 
jumatatea anilor '80 acestea erau “vreo 16-17”, după 
care nu le-a mai contabilizat. Oricum, este unul dintre 
cei mai titrați piloți români de viteză din secolul 
trecut. 


“Cursele sunt viaţa mea”. O constatare ce l-a 
făcut să plece la sute de km de casa părintească, pentru 
a fi aproape de lumea motoarelor. Şi unde era aceasta 
mai fericit reprezentată decât la Colibaşi? Acolo se 
angajează după terminarea liceului. Are şansa să 
lucreze în cadrul “Prototipurilor“, intrând în contact cu 
întreaga ganitură de aur a curselor ramâneşti, pe 
atunci la început de carieră: Bellu, Grigoraş şi ceilalţi. 
De care se ataşează rapid. Aceştia, la rândul lor, 
văzându-l om de caracter, pasionat şi voluntar, nu ezită 
să-l adopte. Însă, până la a avea o maşină de curse în 
propriile sale mâini, va mai trece ceva timp. Pe care-l 
umple făcându-şi “ucenicia“ după obiceiul vremii, în 
asistenţa tehnică. Ocazia pentru a-şi face debutul i se 
oferă în 1980. Iar maşina este una de-a dreptul inedită. 
După forma pe care o avea caroseria, era poreclită 
“porcul ţepos“, Aceasta făcea parte dintr-o serie de 10- 
12 prototipuri realizate la Dacia Service Braşov, în 
urma cărora s-a decis modelul ce avea să devină 
cunoscut sub numele de “Dacia Sport“. Şi care, desigur, 
nu a fost acela. Dar cum el, “porcul ţepos“, avea o 
formă mai virilă, i-a fost încredinţat spre pilotare. Era 
mai neconformă şi atrăgea atenţia. Chestiune de 
imagine. Cu o astfel de maşină, Nicoară se angajează în 
sezonul competiţional al acelui an. Un an al debutului, 

al învăţării. Este plasat, datorită categoriei la care se 
încadra autoturismul, în grupa a cincea. Unde “stăpân“ 
era nimeni altul decât Grigoraş. În faţa căruia, în acel 
moment, nu avea argumente să se impună. Dar se face 
remarcat prin prestații ce nu puteau fi ignorate. Un loc 
pe podium, chiar şi pe a treia poziţie, la “Cupa Jean 
Calcianu”, era o performanţă ce făcea glorie oricui. El a 
reuşit-o la prima sa participare. Anul debutului a mai 
relevat o cursă excepţională, făcută la Sf. Gheorghe. 
Numai că, urmare a unui tâte ă queue survenit în toiul 
luptei, Victor are o clipă de neatenţie, suficientă unui 
motor parşiv pentru a se cala. şi cum din motive de 
uşurare a automobilelor, împinse la maximum, acestea 
nu mai erau doiate cu demaror, revenirea în cursă se 
face cu ajutorul unui public entuziasmat de evoluţia 
argeşeanului. Care vrea să-l mai vadă la lucru. Din 
păcate, regulamentul în astfel de cazuri este clar şi 
neiertător, iar pilotul e descalificat. Spre necazul său şi 
al celor de pe margini. Chiar şi aşa, fără succese 
marcante, apariţiile sale au fost demne de ceea ce se 
cheamă un “tânăr lup“. Care în scurt timp va începe să 
“ muşte“. 








= e 
Victor Nicoară în postura cu care a intrat în memoria 
pasionaţilor, și în istoria curselor din România: cea de 


învingător. 

Lupte umăr la umăr cu “nea Fane“. Pe măsură 
ce timpul trece, “patrimoniul“ lui Nicoară se 
îmbogățește la capitolul tehnică şi tactică de cursă. Ele, 
cele două componente, se cumulează cu repeziciune, 
fiindcă Victor posedă în genele sale talentul de pilot. La 
început, a făcut-o singur, a fost autodidact. Gândea din 
câte “bucăţi“ trebuie luat fiecare viraj al unui traseu. 
Indiferent că era de coastă sau de circuit. “Din două, 
din trei“, oricum, zice Nicoară, “dozarea accelerației la 
mine era continuă. Înainte sau nimic“. Un stil solid 
argumentat. Dar acompaniat şi de muncă. Parcurgea 
de mai multe ori traseul. Îl visa şi noaptea. ştia unde 
“pleacă maşina“. Nimic nu era lăsat la voia hazardului. 
Nu era în structura personalităţii sale așa ceva. Se 
număra printre piloţii care-şi protejau mecanica, deşi 
era nevoit să se bată cu adversari de primă mână. 
“Fane“ Iancovici a fost unul dintre cei cu care a angajat 
lupte. Dintre cei “de primă mână“. Duelurile celor doi 
au făcut deliciul spectatorilor ani de zile. Însă cu “nea 
Fane“, viaţa nu era deloc uşoară. În primul an al 
disputelor directe cu Iancovici, nu reuşeşte să-l învingă 
decât la “coastă“. Circuitul revenindu-i asului 
bucureștean, coleg de echipă cu Nicoară. Dar Victor 
învaţă şi chiar “fură“ meserie de la acesta. Îşi amintește 
de o cursă la Oradea, în care mersese “sudat“ de “Fane“ 
tururi întregi, fără a reuşi să treacă în faţă pentru că 
Iancovici “avea final. Ataca până-n ultima secundă, 
până trecea linia de sosire“. Pentru el, ştefan Iancovici 
a fost poate cel mai serios adversar pe care l-a întâlnit. 
Cu care s-a luptat umăr la umăr. Nu o dată se găsea în 
fruntea unei întreceri de viteză pe circuit cu “Fane“ pe 
urmele sale. Era o presiune psihică formidabilă. 
Adversarul, adică cel numit puţin mai înaine, căuta tot 
timpul să-l dubleze. Era o ameninţare perpetuă. Îl 
simţea ca o pată neagră pe care trebuia să o ţină la 
respect. Dar Iancovici era extrem de experimentat la 
capitolul tactică. “Pata neagră“ se strecura parşiv pe 
lângă oglinzi, pe lângă el. Uşor, metru cu metru, până-i 

Schleiz, fosta Germanie de Est. Victor Nicoară devine 


primul român din istoria “Cupei Țărilor Socialiste“ care 
reușește să se infiltreze între primii zece ia finalul 
întrecerii. 











lua faţa. Sau, dacă astfel de manevre nu-i reuşeau, la 
virajele la 00“ frâna ultratârziu, apelând şi la traiectorii 
neortodoxe. Care iniţial aveau câştig de cauză, numai 
că ieşirea din viraj era penalizată tocmai de această 
traiectorie ce-i frâna elanul. O dată, de două ori, de mai 
multe ori, până când Victor a învăţat că trebuie să fie şi 
el “câine“, după modelul Iancovici. De atunci, luerurile 
au decurs cu totul altfel; “Fane“ nu mai avea niciun 
şiretlic pe care Nicoară să nu-l cunoscă, şi să nu-l 
contracareze. 

Episodul Piteşti. Totuşi punctul de cotitură ce a 
făcut ca duelurile dintre cei doi mari piloţi să nu mai 
aibă rezonanţă decât în cursa respectivă, şi exclusiv 
spre flatarea ochilor care-i priveau, a avut loc la Piteşti, 
la finalul campionatului din '84. Un episod faimos, la 
care Nicoară a fost beneficiarului unei regii 
excepţionale. Până atunci, de când era în clasă cu 
Iancovici, Victor nu reuşise să devină campion la 
circuit. Dar în acel sezon perspectivele erau 
încurajatoare. Teoretic, era posibil. Trebuia să câştige 
cursa, iar “Fane“ să termine cel mult pe locul trei. Dacă 
prima condiţie era relativ uşor de îndeplinit, mai ales 
că ţinea exclusiv de el, cea de-a doua nu-i era la 
îndemână. Bucureşteanul nu prea avea “naşi“. Așa 
încât, era necesară alcătuirea unei coaliţii care să-l 
ajute. Să se intercaleze între el şi Iancovici. A fost 
momentul în care a intrat în joc şi Grigoraş cu a sa 
teribilă maşină. Interesant este că pe timpul sejurului 
la Piteşti, Iancovici a fost cazat la socrii lui Nicoară! 
Aceştia, seara, la masă, i-au zis: “dacă Victor bate 
mâine, va fi campion“. La care “Fane“, atât de sigur era, 
încât a consimţit la un politicos “vom vedea“. Dar n-au 
fost prea multe de văzut. Cu un Grigoraş plecat ca o 
rachetă, cu un Victor pornit pe urmele acestuia, şi cu o 
maşină care nu era în cea mai bună formă, lancovici a 
făcut tot ce a putut pentru a limita dezastrul. Dar a 
pierdut campionatul. Înainte de a trece linia de sosire, 
Nicu Grigoraş a redus drastic alura, permițându-i lui 
—— Nicoară să “scape“ în învingător. şi, 
i prin consecinţă, să devină campion. 
Abia două săptămâni mai târziu, când 
s-au revăzut, Iancovici le-a reproșat că 
* “l-au lucrat“. După care, cât timp cei 
| doi duelişti au concurat în aceeaşi 
grupă, şi au fost ani buni, titlurile au 
avut o singură destinaţie: Victor 
Nicoară. Pentru el, de la început, un 
lucru a fost clar ca un cer senin: “să-l 
baţi pe Iancovici, era poarta deschisă 
spre elită“. 

Nu a lăsat nicio șansă, 
nimănui. Educaţia pentru curse şi-a 
desăvârşit-o printr-o constatare 
„| personală, ce avea în vedere şi 
=! neregulile manifestate uneori la 


cronometrare. Spune Victor: “trebuie să mergi atât de 


tare, încât să aibă de unde te fura, dar să-ţi mai rămână 
să-i şi baţi“. Inarmat cu aceasta filosofie, nu mai 

încăpea nicio îndoială că “tânărul lup“ se 
metamorfozase complet. Devenise o “vulpe bătrână“. 
Experienţă deosebită, stil desăvârşit, tactică 
remarcabilă. Toate au făcut din Nicoară un pilot 
faimos. Un adversar redutabil pentru oricine. Oricât de 
mare ar fi fost acela. Fiindcă, atunci când aborda o 


Memoria 


Secvență din “episodul Pitești”, cu cele mai tari 
mașini ale IAP în prima linie, făcând “zid” în faţa lui 
lancovici. În dreapta, Nicu Grigoraş, care nu avea nicio 
treabă în această grupă. La mijloc, Victor Nicoară, 
viitorul învingător al cursei și, prin consecinţă, campion 
la viteză pe circuit. 





cursă, Victor o făcea cu o determinare 
extraordinară. Îl citez: “când iau startul, 
doresc să obţin locul întâi”. Cine nu-și 
doreşte? — ar putea afirma spiritele 
clevetitoare. şi n-ar greși. Numai că el, prin | 
talent, dar şi muncă, avea mai multe atuuri 
faţă de mulţi alţii. În plus, era predestinat 
gloriei. Se impune să precizăm că a fost 
primul pilot român care a sosit între primii 
zece într-o etapă din “Cupa Ţărilor 
Socialiste“. La Schleiz, în Germania, pe 
atunci de Est. În perioada 1986-1988, 
Nicoară a avut un parcurs senzaţional. A 
câştigat toate titlurile puse în joc la grupa 
sa! Cât despre victorii de etapă, rar se | 
întâmpla să-i scape vreuna. Culmea a atins- 
o în 1988, an în care a obţinut succese la 
toate întrecerile la startul cărora s-a aliniat. A fost o 
perioadă fabuloasă, cu atât mai mult cu cât, după 
spusele lui, “erau 8-10 maşini de locul întâi” la grupa în 
care oficia. şi citează nume mari precum lancovici, 
Ovidiu Mazilu, Preoteasa, Ciucă, Necula, Silviu Dinu şi 
alţi câţiva de pe alte meleaguri. Un platou de mare 
valoare, alcătuit din piloţi care chiar ştiau să câștige 
curse. Dar pe care superioritatea marcantă a lui 
Nicoară i-a redus la a face figuraţie. A survolat pur și 
simplu competiţiile, nelăsând nicio şansă nimănui. Au 
fost sezoane fără perspectivă pentru toţi aceşti piloţi. 
O reclamaţie venită din... propria curte! şi a 
venit 1989. Sezonul de viteză din acel an se angajase 
destul de defectuos pentru eroul nostru. E învins în 
chiar etapa inaugurală, de către prietenul său, Gh. 
Preoteasa. Se întâmpla la Piteşti, la ei acasă. Contrar 
celor cu care ne obişnuise, Nicoară pare incapabil de 
replici ferme şi la coastă, unde în afară de Preoteasa 
mai e devansat atât de Ovidiu Mazilu, cât şi de Silviu 
Dinu. Ambii de la Alfa ICSITA. Tot Colibaşi. La aceeaşi 
adresă poştală. Aşa se ajunge la punctul culminant al 
evenimentelor nefaste pentru Victor, cursa organizată 
de reşiţeni. Pe coasta de la Valea Domanului, își aduce 
aminte de zilele sale de glorie şi reuşeşte, în sfârşit, să 
se impună. Fervoarea succesului nu va ţine mult, 
pentru că vecinii de la Alfa ICSITA depun o contestaţie 
privind neconformitatea unor piese... precis indicate: 
volanta şi carburatorul!? Altfel, extrem de greu de 
detectat, dar contestatarii erau în cunoştinţă de cauză!! 
Maşina îi este desfăcută, analizată, confirmându-se 
reclamaţia. Nicoară este descalificat. Iar odată cu el, 
echipa IAP. Reşiţenii, deși adversari ai săi, sunt şi ei 
vexaţi de cele întâmplate, dar plini de fair play îi sar 
imediat în ajutor. Îi aduc piese de serie, cumpărate 
direct din magazin! Pe care le prezintă oficialilor 

înainte de a-l ajuta pe piteştean să le monteze în 
vederea circuitului de a doua zi. Mai mult, din 
consideraţie pentru Victor, şi deranjaţi de o reclamaţie 
venită chiar “din propria curte“, îi propun să se 
transfere la ei!! Să alerge pentru clubul lor! Drept 
consecinţă a ceea ce Nicoară numeşte “legătura 
specială pe care o aveam cu ei, bazată pe seriozitate”!! 
Superb, dar mult prea rar pe aceste fermecătoare 
meleaguri. Refuză, desigur, oferta. În schimb, parcurge 
o noapte albă, frământat de gândul revanşei. Sportive, 
bineînţeles! Îşi propune un pariu halucinant: să le ia un 
tur la toţi. Dar cu condiţia să plouă. O cursă încheiată 
cu un astfel de deznodământ ar fi dovedit că “sunt zero 
toți“. 

În ziua cursei nu avea să plouă. Cu un carburator 
strict de serie şi cu un ambreiaj asemenea, ia un start 
prudent, să nu distrugă discul. După care, cu un efort 
superb, apreciat şi ovaţionat, declanşează un atac 
devastator ce face vid în urma sa. Ceilalţi nici măcar 
nu-i mai simt mirosul eşapamentului. O cursă absolut 
grandioasă, o adevărată nebunie! Pe care Victor o 
încheie cu 2-3 metri înaintea liniei de sosire! În acea 
clipă, cu siguranţă că toate tensiunile acumulate în el se 
risipesc precum fumul când înțelege dimesiunile uriașe 
ale revanşei. Când realizează ecartul fabulos pus între 
el şi contestatarii săi. Aşa i-a venit ideea să oprească 
maşina. lar spectatorilor din zonă le este dat să trăiască 
o secvenţă unică ce friza ficţiunea cea mai pură. 
Nicoară se dă jos, se duce la omul cu drapelul, îl 
îmbrăţişează şi se pupă cu el!! Ca o dovadă a sufletului 
său mare care i-a iertat pe oficiali. Pentru a evidenția 
mai pregnant că şi aşa tot nu poate fi depăşit de “corul 
denigratorilor“. Secundele trec, dar “băieţii tot nu 
apar“. Pe timpul când era coborât din maşină, motorul 
acesteia are proasta inspiraţie să se oprească. Nicio 
problemă. În entuziasmul general, Victor, îşi impinge 

maşina până ce trece linia de sosire. Chiar şi aşa, e tot 
primul care o face! Spectacolul nu place însă oficialilor. 
Care-i înțeleg mesajul, dar îi găsesc şi o interpretare 
pugnitivă: “sfidarea partenerilor de competiţie”!? Ceea 
ce echivalează cu o nouă descalificare. A lui, şi evident, 
a echipei IAP. Episod după care, Nicoară nu mai 
acordă niciun interes competiţiilor din acel nefast an. 
Urmare a evenimentelor de la Reşiţa, el nu va figura în 
niciun clasament. Nici la “coastă“, nici la circuit. La 
rândul său, echipa este şi ea exclusă din cele două 
ierarhii. 

Un exemplar cap de familia. Trebuie să ştiţi că 
personajul nostru era un fel de self made man, cum zic 
americanii. La competiţii, la uzină, avea boxa lui. 
Unde-și pregătea maşina. Un spaţiu cu regim 
cvasiprivat, în care se găseau etalate, într-o ordine de 
tip cazon, toate sculele şi dispozitivele necesare. 
Piesele specifice creşterii performanţelor 
autoturismului le gândea şi realiza singur. A venit cu 
idei novatoare, uneori chiar surprinzătoare, în 
prepararea mecanicii. Cu unele a mers atât de departe 
în ingeniozitatea soluţiilor, încât s-au întors asupra sa 
precum un bumerang. De un asifel de exemplu tocmai 
am amintit mai înainte. Dar “boxa“ era dotată nu 
numai cu scule, elevator şi banc de lucru. Avea şi 
obiecte... casnice, pentru prepararea unei mese! 
Fiindcă Victor lucra mult şi peste program. Era, în felul 
său, un perfecționist. Dacă aţi citit toate aceste rânduri, 
aţi putea crede că Nicoară era un solitar. Că trăia doar 
pentru curse, “pasiunea vieţii sale”. Aţi fi într-o mare 
eroare. EI, pilotul uriaș, era şi un familist convins. Îşi 
iubea cu pasiune familia, iar sentimentul era reciproc. 
Din momentul în care şi-a legat viaţa de încântătoarea 
sa soţie, aceasta n-a lipsit de la nicio cursă. Erau tot 
timpul împreună. şi cele două fete au fost alături de 
tată] lor de când au venit pe lume. Un extraordinar cap 
de familie, care de la ieşirile “afară” nu venea cu 
electronice, cosmetice sau alie produse prohibite în 
acele vremuri pe aceste meleaguri, ci cu tot ce trebuia 


pentru a asigura o existență comodă alor săi, pe timpul 
weekend-urilor de curse. Încălzirea biberoanelor, când 
copii erau mici, se făcea într-un mod absolut original, 
dar şi ingenios: pe galeria de evacuare a motorului! 

Sezonul era într-atât de încărcat, încât nu se punea 
problema concediului. Pentru familia sa, acesta se 
petrecea pe marginea traseelor de concurs, unde trăia 
emoţii violente, întrucât Victor dorea să fie mereu 
primul. şi mai întotdeauna reușea. Era un luptător 
desăvârşit, trădat de un fizic de halterofil. 

Rîșnov, punct terminus. În lunga sa carieră, 
Nicoară a câştigat peste tot pe unde a alergat în 
campionatele interne. O “coastă” a jucat un rol major 
în cariera sa: Rîşnovul. Unde a avut un accident 
înfiorător. Era prin “1987 sau '88”. Nici el nu-și aduce 
prea bine aminte. Se antrena cu prietenul său, Gh. 
Preoteasa, nou venit în echipa Dacia, pe care căuta să- 
] înveţe câte ceva din experienţa sa. Aproape de finalul 
urcării a vrut să oprească, dar roțile dintr-o parte au 
prins iarba. Cum nu se mergea ca la plimbare, maşina 
i-a scăpat de sub control şi a plecat într-o mişcare 
haotică, imprevizibilă, în care a lovit un cap de pod. Al 
cărui efect parşiv a fost declanşarea unui zbor, în care 
automobilul a făcut o serie de tonouri. Când mişcare s- 
a oprit, Victor era plin de sânge. Primul lucru care l-a 
preocupat când s-a extras din maşină a fost să se uite la 
picioare. Unde totul era în regulă. şi ca un luptător 
desăvârşit, obişnuit să iasă triumfător din orice 
provocare, s-a spălat pe faţă şi a plecat spre Piteşti. De 
unde şi-a adus mașina de “Cupa Ţărilor Socialiste“. Iar 
la finalul manșei a doua, clasamentul începea cu el. De 
atunci însă, respectiva probă nu i-a mai ieşit niciodată 
cum ar fi vrut. ...Rîșnov, zece ani mai târziu. De data 
aceasta, etapă de final de campionat. În care titlul era 
deja adjudecat. De el, fireşte! La o urcare de 
antrenament în care era uşor deconcentrat, Lancia 
Delta Integrale, o veritabilă fuzee pe roţi, face subit o 
impresionantă ieşire în decor. Însă fără a suferi vreun 
prejudiciu major. Numai spoilerul fusese uşor 

deteriorat. Conducătorul însă, nu doar că nu 








avea nicio zgârietură, dar nici măcar nu avusese 
de ce să se sperie. Acest incident minor avea să 
| fie finalul carierei uriaşului pilot care fusese 
| Victor Nicoară. Cel care până atunci avea în cap 
să se oprească la 50 de ani. A făcut-o la 47, 
fiindcă îngăduitoarea sa soţie n-a mai putut 
suporta senzațiile tari. I-a cerut scurt: “gata, 
opreşte-te!”. şi soțul ideal din el, s-a executat. 
Asta a fost povestea adevărată a lui Victor 
Nicoară. Un personaj despre care legendarul 
Eugen Ionescu Cristea spunea, chiar la 
începutul carierei oşanului, că “e un pilot care 
dispune de calități deosebite“. Iar “Genu“ era o 
autoritate incontestabilă în materie. Dar 
putem afirma că nu doar calităţile sale 
indiscutabile l-au făcut campion, ci şi 





Când l-a văzut pe cel care mânuia drapelul de sosire 
s-a oprit, s-a dus la el și l-a pupat. Din nefericire, până a 
revenit la volan, motorul s-a calat. 


dragostea faţă de familie. Un tip adevărat, 
acest Victor Nicoară! 

